Gora Catupova | El Diario Vasco\nIÑIGO LAMARCA ITURBE Sábado, 4 mayo 2019, 09:01\nAste honetan, Japoniako Akihito enperadoreak abdikatu egin du bere seme Naruhitoren alde. Urrutiko herrialde hartan, enperadoreak sinbolismo handia du (subirano zerutarra dei-tzen diote). Jakina da tradizioak garrantzi izugarria duela han, baina tradizioak ez badira eguneratzen eta demokraziaren printzipioekin eta giza eskubideekin uztartzen, gizarte harmoniaren eta aurrerapenaren oztopo bilakatzen dira. Emakumeek ezin dute enperadore izan, ezta enperadore berria tronuratzeko ekitaldian egon ere. Batzuetan, tradizioak disimulatu egiten dira eta ez dira hain zaharrak. Japonian, adibidez, aipatu 'tradizioa' XIX. mendean sortu omen zen; Historian zehar gutxienez zortzi enperatriz egon dira. Japoniak izugarrizko hazkunde ekonomikoa izan du II. Mundu Gerra eta gero; bazirudien Estatu Batuen gainean jarriko zela. Baina ez da horrelakorik gertatu eta azken hamarkadetan asko moteldu da hazkunde hori. Baina bataz besteko bizitza kalitatea ona da, barne-produktua, gordina zein per capita, munduko handienetakoa da eta langabezia-tasa bajua. Ekonomiari diru asko txertatu behar izan dio gobernuak (nahiz eta eskuineko partidu liberal batek gobernatzen duen), deflaziorik egon ez dadin, interes-tasak 0 inguruan daude, eta zor publikoa oso altua da (BPGren %230tik gora). Bestetik, asko ari da zahartzen japoniar populazioa. Zenbait adituk esaten du Europa japonizatzen ari dela. Nolanahi ere, kide ona izan daiteke Japonia Europar Batasunarentzat. Ikuspuntu ekonomiko eta geoestrategikotik zenbait mehatxu ditu inguruan, Estatu Batuekiko duen harreman estua itogarri samarra da eta haren politika komertzial berria ez dute begi onez ikusten. EBk eta Japoniak hitzarmen komertzial bat izenpetu dute duela gutxi. Edozein modutara, harreman hori sakontzeko aukerak badaude, eta ondo aprobetxatu beharko liratekeela uste dut. Txinak gailur inportante bat egin du berriki Pekinen, non 150 estatuko buruzagi edo ordezkarik parte hartu duen 'Bidea eta Gerrikoa' izeneko ekimenari buruz hitz egiteko. Azalpen asko eman behar izan ditu Xi Jinpingek errezeloak eta kritikak baretzeko. 70.000 milioi dolare jarri ditu dagoeneko proiektu erraldoi horretan. Inbertsio horren zuzeneko onuradunak obrak egiten ari diren enpresa txinarrak dira. Zenbait herrialde europar proiektu horri lotuta badaude ere, eta hartaz EBk horretan inplikatu behar badu ere, apustu interesgarria izango litzateke Japoniari kasu gehiago egingo bagenio europarrok.\nVisegrado taldea deitzen diote Hungaria, Polonia, Txekia eta Eslovakiaren arteko aliantzari EBren barruan interes komunak defenditzeko. Bazirudien lau herrialde horiek bloke kohesionatua eta monolitikoa osatzen zutela, Europar Batzordearekin talka bizian arituz, baina interes desberdinak, eta batzuetan kontrajarriak, dituztela ari da nabarmentzen (Errusiarekiko harremanetan, adibidez). Polonian agintzen duen PiS alderdiak eta Hungariako Orbán presidentearen Fidesz ultraeskuinekoak dira, baina datozen europar hauteskundeei begira ez dago argi Italiako Salvinirekin bat egingo duten ala ez. Azken horrek gogor ekin nahi du hurrengo euroganberan Europar Batzordearen eskumenen eta Batasuna indartzeko proiektuen aurka, baina euroa utzi gabe (Marine Le Penek bertan behera utzi du orain ideia hori). Eslovaquia eurogunearen barruan dago (Visegrado taldeko beste hiruak ez, ordea). Herrialde hau eta Txekia elkarren arteko adostasunez banandu eta gero, urte zailak izan zituen egoera ekonomikoari bai eta politikoari ere dagokionez. Meciar politikari autoritarioa eta boxeolari ohia izan zen gobernuburu hasierako urteetan, polemika asko eragin zituelarik. Nahiz eta ekonomiak bide ona hartu duen, politika eremuan asaldaketa ugari izan dira, ustelkeriari lotuta gehien bat. Iaz, hain zuzen, ustelkeria politikoa ikertzen ari zen Jan Kuciak kazetari gaztea eta bere andregaia erail zituzten. Horrek izugarrizko haserrea sortu zuen herritarrengan.\nHaserre horrek eta beste zeinbait faktorek bultzatu omen dute politikagintzatik kanpo zegoen Zuzana Caputova abokatua eta ekologista presidente hautatua izatea. Garaipen handia lortu du emakume honek programa europazale argi batekin. Datozen maiatzaren 26ko hauteskunde europarretan europeistek emaitza ona lortzen badute, gerta liteke Bratislava Visegradotik aldentzea eta Alemaniarekin harreman politiko estuagoa bilatzea. Dena dela, Caputovaren garaipenak azpimarratu nahiko nukeen irakurketa interesgarri bat badu. Europar herrialde gehienetan zabaldu den politikarekiko mesfidantzak eta egoera sozioekonomikoarekiko haserreak ez ditu nahitaez eskuin muturreko alderdi populistak elikatzen. Ekologismoak, europeismoak eta muturrekoak ez diren aukera politikoek izan dezakete ibilbide polita. Batez ere politikari berri eta berritzaileen eskutik badatoz.\nLegislatura importante Fraude democrático


Canal Roya (2.345 m) - Sugandillak\nHome / Mendiko eskia / Pirinioak / Canal Roya (2.345 m)\neneko 21:44 Mendiko eskia , Pirinioak Edit\nAste santuko oporrak eta laneko opor batzuk aprobetxatuz, Leire eta biok 12 egun goaz hortizier.\nHasierako plana bakeirara joatea izan arren, eguraldi eskasak mediterraneo aldera eskapatzera behartzen gaitu. Aukera ona da beraz, Bartzelona aldeko parajeak ezagutzeko. Hala ta guztiz be, lehenengo geldialdia Pirineotan egingo dogu, elur gosea asetzeko.\nBeraz, lehengo egunean, Pirinioetako eguraldi ona aprobetxatuz, Canal Roya (2.345m) mendia igotzea erabakitzen dogu. Gure ustez aukera ona da, egun bakar bateko bentana dagoelako eta elurraren egoeraz ez garelako guztiz fidatzen. Ez dakigu bentana hori aurreratu edo berandutuko den, beraz, arrisku gitxi daukan mendia aukeratzen dogu bada ez pada. Arin ohartzen gara ondo aukeratu dogula, elur jausiberri eta zapaldugabea dagoelako eta bista paregabeak eta ibilbide oso polita delako. Erreza eta oso polita. Gainera, mendia igotzen lehenetarikoak gara. Beranduago, gure atzetik gende mordoa etorriko da...\nPico de Canal Roya (2.345 m)\nJaitsierako argazki batzuk...\nHurrengo egunak, Montserrat eta Bartzelona aldetik igarotzen doguz, eskalatzen eta mendiko rutak egiten. Gainera Bartzelonatik ere ibili gara turismo egiten.\nBaina hori...hurrengo erreportaian!\nCanal Roya (2.345 m) Reviewed by eneko on 21:44 Rating: 5\nEneko 2013(e)ko apirilaren 18(a) 15:57\nHemendik urte pare batera, Canal Roya Astun ta Formigaleko eski estaziñuek batzeko erabili bidabe, asike....\neneko 2013(e)ko apirilaren 18(a) 16:30\nBueno, hori proyektue ondiño eztau martxan ez?\nAlkot esan pista horrek edur birjenetik eskiau dotezela, jeje\nEgixe esan pena emongosten, mendi politek direz, ta formigal nahiko handie da dagoeneko, ganera, negozio horreetan sartzen badiz, fijo txarto urtengo jakela...


Iruñean eta Iruñerrian mugikortasunak dituen ezaugarriei buruzko inkesta bat egin du Mankomunitateak | Mancomunidad de la Comarca de Pamplona\nIruñean eta Iruñerrian mugikortasunak dituen ezaugarriei buruzko inkesta bat egin du Mankomunitateak\nEskualdeko Hiri Garraioaren sarea berrantolatzeko azterketaren barnean dago lana.\nHiri Garraioaren zerbitzua hobetze aldera, Iruñerriko Mankomunitatea inkesta bat ari da egiten zehatz-mehatz jakiteko zein ezaugarri dituen mugikortasunak Iruñean eta Iruñerrian. Hartara, eskualdeko herritarrek egindako lekualdatzeak eta erabilitako garraiobideak kuantifikatzeko aukera emango du lanak.\nCOTESA enpresa ari da arduratzen azterketa egiteaz, eta horretarako 4.200 etxebizitza hautatu dira, ausaz. Laster inkestatzaile batek bisita egingo die hautatuei eta behar bezala akreditatuta joango da. Hautatutako etxebizitza bakoitzean une horretan bizi diren pertsonei inkesta bat egingo die, haien mugikortasun ohiturei buruz. Bisita horren aurretik, Mankomunitateak gutun bat bidali du etxebizitza horietara, inkesta egitera bultzatu duten arrazoiei buruzko argibideak emateko.\nHorrez gain, azterketa osatzeko, Mankomunitateak elkarrizketak egingo ditu billabesetan, Iruñera sartzeko guneetan eta bidaia asko eragiten dituzten guneetan (merkataritza guneak, ospitaleen inguruak…).\nAzterketan parte hartuko duten pertsonek zalantzarik badute, Mankomunitateak gomendatzen die Erakundearekin harremanetan jartzeko 948 42 32 42 telefono zenbakira deituta, 08:30 eta 18:00 artean.\nIruñerriko mugikortasunaren nondik norakoak ezagutu\nEskualdeko Hiri Garraioaren sarea berrantolatzeko azterketaren barnean dago aipatutako inkesta. Lanaren helburuak dira Iruñean eta Iruñerrian mugikortasuna neurtzea eta aztertzea, horren jokaeraren modelizazio tresna bat egitea eta, horrekin, garraio publikoko bi tipologia aztertzea: sistema erradial optimizatua eta sistema saretua. Beste alde batetik, azkenean aukeratzen den sistemaren funtzionamendua ebaluatzeko bidea emango duten adierazleak finkatuko dira.\nGoñi / Ollaran eremuko hautagai independenteak 29 boto eskuratu ditu, eta Echeverríak (Navarra Suma), 23


Nepal - 2daia, 2zitza\n(Domeka lasaixan mundu guztia kriketera jolasten topau genduan!)\nThailandiatik gure destinora llegatzeko nahi baino bide luziaua hartu genduan ta holantxe egun parebaten ezagutu genduan Mumbai.\nMumbai, lasaixa, Leopoldo kafian lasai gosaldu ta Taj Mahal hoteletik parebat metrotara ein genduan lo.\n(kuriosua, oin dala bi aste ez genduazen detaile honek ipiniko baina oin detaile izatiari laga detze!)\nTa... gero... hegazkina hartu genduan... ta hor agertu zian.. munduko mendirik haundixenak, ongietorrixa emoten.... Nepalera!\n(Mendixak eskibatzen zoian gure pilotua)\n(Hiartek beste batzuk baino leku onaua hartu eban)\nHemen segiduan erabaki genduan zer eitxia nahi genduan, mendixan ibili, telebistan ikusitxako mendixetan!\nHimalaya hitza, Juanito Oiartzabal, al filo de lo imposible edo Inurrategi anaieri edo Eibarren hain famatu izan zan Kantxenjunga/Gasherburn espedizinuari lotuta entzun izan dogu beti, ta oinguan gu ginan domeka arratsaldeko dokumentalaren protagonistak!! jejeje\nGure asmua bertan, Annapurna inguratzen daben trabesia eitxia zan, ixa hiru asteko bueltan, ta hortarako 5416m tara dagon Thoroung-La pasotik igaro biharko ginan.\nMendiko botak ipini, Eibartik gure neguko erropak jaso ta ala mendira!\n(Goizian goiz lasaitasunez bizi da herritxo hauetan)\nBailara zabal eta haundixetan milaka herrixka topau genduzen bidian. Argindarrik ta urik bariko herrixak, iluna datorrenian jendiak lo eitxen dau herri hauetan. Inork baino egunsenti ta ilunabar gehixao ikusten ditxue hauek! Euzkixan ritmuan bizi dialako.\n(Maritxu! lau letxuga bi litro esenen truke!)\nMendizale pofesionalak bezela, Gida ta Zamagizonakin jun ginan, ta hauek, Nepaleko historia, erlijino, ohitura ta kulturaz gain, gure Nepali rambruchainia irakatsiko zezkuen.\n(Ta parte hartu behar bada, ba ahal dana eitxen da)\nIbilbidia hasi genduanian festetan zeuan Nepal guztia. Ostatuan gendela parebat kuadrila pasau zian kantuan ta eskian, ta edarto animau zezkuen iluntzia euren dantza ta kantuekin.\nHimal-ek, Nepalis, mendixa esatia nahi dau, baina euskerara itzulpena MENDITZARRA da! Erraldoi hauen arteko bailara zoragarri batetik eingo genduan 10 egunetan zihar, 1000 metrotik, 5416m.ak hartzerarte. Aklimatazino ona euki genduan, baina aklimatazino guztiekin be, 5000 metrotan ez tao arnastuko dabenik. 5 pausu ta arnasestuka genden. Hor ulertu genduan goi mailako altuerako mendizaliek jasaten ditxustenak zelakuak izan behar diran!\nArgazkixetan ibilaldiko paisai ezberdinak jartzen saiatu gara, ia guazen himalayan sartzera! Etorri...\n(Bailarako atetik. Ondo gindoiazen)\n(Bagindoiazen goruntz. 1500 m.)\n(Manaslu atzian laga genduan. 1700m)\n(Egunsenti ederrak egunero. Chame. 2500)\n(Eguna oinez pasau ta gero arratsaldetan Tea Housetan pasatzen genduan denboria, batzutan txatxaran bestetan irakurtzen, baina beti berotan!)\n(Leku batzuetan, galduta zeuazela pentsatzn zendun lekuetan be ez zan zaila komertzianterenbat topatzia. Guk goruntz goiazela hotz gehixao sentitzen genduala ta belarrixak ondo tapatzeko gorro bana erosi gentzan gizon honi.)\n(Herri baten historia, harrixetan idatzita)\nNepalen egoera politikua establia zala esan zezkuen gu juan ginan garaixan. Duela parebat urte, herrixak erregia tronotik bota zeban. Esan zezkuenez, bere familiakideen kontra masakre bat eginez lortu omen zeban boteria oingo erregiak, ta hori herrixari ez jakon gustau.\nHerrialdeko zona askotan maoisten ahotsa entzuten hasi zan, ta herrixan ahots bezela identifikatu zeben euren burua. Armak utzi eta politikan haritzeko konpromesua hartu zuen talde honek. Bidean bere alde oso ondo eta ez hain ondo hitz egiten zigun jendea aurkitu genuen.\n(Beste honek etxeko balkoitxik agur ein zezkun. Neguan balkoirik barik gelditzen ei da. Barandiliakin etxia berotzen ei dau ta!)\n(Ume potxolo mokosuak leku guztietan)\n(Inguru guztxetan menditzarrak ageri ziran. Pisang 2900m)\n(Bista onak etxe guztietatik)\nHona hemen bailaria zabal zabalik. Manang eko bailaria da aurrian ikusten dozuena. Anapurna mendikatiak ta Chulu mendixekin inguratuta dagona. Pasiara agradable ta suabia izan zan egun hontakua bebai, baina 4000metruak arnasan igartzen hasi ginan.\n(Laino artuian ageri ziran gailurrak,guk uste baino gorago beti)\n(Anapurna 4.Honi 7500m eukitxa izen propio bat ipini leikixuen!)\n(Herri hauetako atietatik pasauta,denboraren makinan sartzen zara)\nHemen, Manang eko bailarako errekia. Bere urdinak argi erakusten zeban bere jatorri izoztua!\n(Tashidelek, Tibetarrez agurtzen gintxuen. Manang 3500 m.)\nManang herrixan, aklimatazino eguna euki genduan, ta albuan zeuan glaziar bat ikustera igo genduan.\nAklimatazino hitza eguneroko bihurtu zan Managetik aurrera. 2500mtik gora, 400 metroka egin behar da lo, ta 1000m bakoitzeko, bi gaba (Aklimatazino eguna) ein behar dira leku berdinian. "Ibili garai, ta lo baju" legea jarraitu genduan.\n(Begixak ez jakuzen aklimatatzen)\n(Lagunez inguratuta aklimatau ginan. Sati Rambrutxa)\n(Manangeko San Ferminak)\nBaina llegau zan Manang eko bailara zabala laga ta bailara estutxuauetatik GORA igotzeko eguna!\nHorra hor Manang!\nBaina gorao juan aurretik menzino berezixa ein nahi detzeu zamagizoneri. Poliki poliki baino, azkar azkar juaten zian pisuari eutsi ezinda, parada mordua eitxen. Ta gehixenetan kantuan ta irrifarriakin ahuan!\n(Hau bailarako gizon serixuena da)\nEurak dia kamioiak bailara hauetan!\n(Txarrixak lujozko bagoian igotzen ditxue)\n(Hori da sasoia)\n(Hau belar meta osua hartuta zetorren)\n(Ulertzen da ezta? Ba jeitsi zalditik)\nTa aurrera gindoiazen einian jada ezaguna eitxen jakun kulturia geruao ta gehixao agertzen jakun.. Kultura Tibetarra!\n(Ezkerretik erain behar jakue haueri, errezua efektibua izateko)\nBailara hauetan erlijino budista jarraitzen dabe, kapitalian ez bezela, baina askok mendixak ditxue ondiokan jainko. Ez da txokatzekua, egunero parian halako mendi haundixa eukitxa, hain haundi ta magiko, edozeinek jainkuak diala esan da sinistia.\nTa bapatian, egun bateko ibilaldixan, goi mendiko paisajiak agertu jakuzen inongo abisurik emon barik!\n(Oingo Juaniton bizarra irtenda, aklimatazinuan seinale)\n(Hemen "Busco a Yaks"ekuak segiduan topauko eban bat!)\nMendi edurtuetan Yak ak dia errege. Ta honek be euzkixa hartzen da bedarrian etzuten edarto dakixe.\nTa hor juan ginan, paisaia desertikotik gora, arnasestuka, egunian ordu batzuk eitxen oinez, igotzen genduzen metruak ya arnasan asko igartzen baitzian! 4400m.\nTa goizian goiz urten genduan,Thorung Pheditik (4500m), ilargixan argixakin, Ikerrek 30 betetzen zitxuan egunian, gora, 5416 metruak garaitzera!\nTa baitxa lortu be!\n(Gorro hoiekin lokalak emoten genduan, ta horregaitxik atara genduan ikurrina!)\n(Paso hontatik mende asko ta askotan, komertziantiak ibili izan dia, gatza, seta, teia, ta halakuak garraiatzen. Horrek bai sasoia!)\n(Kobertura ona egon zan, ta danak egon zinazien Ikerrekin!)\nMetatafora politxa izan zan Ikerrek 30 urte bete zitxuanekua, momentu hortatik aurrera, bizitzaren aldapa behera hasiko zalako. Euskeraz, abantaial bat dakagu, ez baikara treitanero bihurtzen, hageitapiku eitxen baitouz, beraz hona hemen beste arrazoi bat gu Spanish-ak ez gara esateko! jejeje\nMetaforia gogor hasi zan, 4ordu ta 1600 metroko jeitsiera eingo gendualako, aurreko 9 egunetan erabili barik zekaguzen giharrak frogan jartzen! Ze agujeta hurrengo egunian!\nMukinat era llegau ginan!\nPasotik pasatu ta paisaia guztiz aldatu zan. Manageko bailaratik Mustango inguruetara heldu ginan, ta hemen dana zan sikua ta marroia.\nHemendik beste 5 eguneko jeitsiera egingo genduan Poon Hill famaturaino. Hona, egun gutxi dakan jendia etortzen da (Japoniarrak dira hortan errege), ta 2 egunetako ibilbidiakin, Daulagiri ta Annapurnen bista ikusgarrixa ikusten dabe.\nBaina lenao.. lagun batzuk ein genduzen, Errioxakuak, ta eurekin txorizua jatera gonbidau gintxusten. Edarra gustua paladarrandako!\n(Gracias por el chorizo! Estaba cojonudo. La foto lo dice todo)\n(Gure gida be batzutan despistau eitxen zan, baina lokalek beti lagundu zezkuen)\n(Anapurna 1, atzian lagako genduan laster)\nBerriz be bedarra hasi zitekeen altuerara heldu ginan, munduko bailara sakonenian, Daulagiri ta Anapurnaren arteko bailaran.\n(Udazkena. Gure aurtengo hirugarrena)\n(Berriro goruntz Gorapaniko bidian)\n(Uzta batzeko garaixa. Gorrixok mordua pikatzen dabe)\nBajadiak beste igoeratxo bat eskatu zezkun 4 garren egunian, Poon Hil eko bistak zeintzuk zian aurrez jakingo bagenduzen igual korrika igotzeko gai be baginan!\n(Ilargixa sartu zan. Moonset)\n(Gero euzkixa irten zan. Sunrise)\n(Ta azkenian agertu ziran mendixak. Dhaulagiri, Anapurnak, Machapuchare, etab.)\nHemendik bailaria jarraitxuta Pokharara eruango gintuan autobusa hartu ta trabeisa bukatutzat emon genduan.\nHasiera baten, piskat akojonauta geuazen ia hainbeste eguneko ibilaldixa aguantauko genduan edo, ta azkenerako, 5 pa 6 ordu ibiltzera ohituta ta holan beste 2 hilabete eingo genduan. Nepalen ez da zaila hori eitxia ta hurrengo baten bueltauko garanaz zihur gare, hemedik ibiltziak, paisai izugarri politxez gain, kultura ta tradizinaoz betetako oin dala 200 urteko herrixkak ditxualako. Zamagizonak, gora eta behera bailararako behar dan janari ta materialak garraiatzen, nekazarixak ortuan lanian, artua garbitzen, errotan irina eitxen, abeltzainak yak eta ahuntzak zaintzen, jendiak bere burua eta erropak ur izoztuekin garbitzen, ume txiki mukidunak edozein lekutan jolasten.... Txikitako ipuin baten sartuta baitgenden ibili ginan. Politxa benetan.\n(Bizikletaz ezagutu genduan Pokhara, oinez geixao ezin genduan ta)\n(July bere lagunak aurkeztu zezkuzen. Thank you July for your kind friendship and keep on with your energy!)\nPokhara tiik Kathmandura juan ginan, ta parebat egunetan mendiko erropak erosteko tentazinuari eutsi bihar izan genetzan, ta tartian turismo piskat ein genduan!\n(Erropak garbitxu edo bazkarixa hauek kalian eitxen dabe)\n(Andren Sarixek koloria emoten detze kale griseri)\n(Hemen uso beste behi topau zeinkez kalian)\n(Sadu pare honek jainkoen bedarra erre ta eskian eitxen dabe)\nTa oingo blogan jarraitzailiak jakingo daben moruan, gu uretan pozik baino pozixao egoten gara. Ta kapitulo hontan mendixa bakarrik ez URA bihar zan. Ta oinguan tiburoi dordoka ta barrakuda faltan, gure lagun elefantiekin bainau ginan!\nLapurla lapurla lapurla esan da.... tori txorrostadia!!\nTa etxeko txikixenak be bisitxau genduazen.Munduko bigarren elefante bikixak! Asian lelengo aldiz.\n(elefantetxua jolasteko goguakin zebilen)\nEta bainua eta jolasez gain, Safaria ere egin genduan rinozerontiak ikusteko asmoz.\n(Komodo komodua ez da, baina basoan ibiltzeko bai aproposa. Honi aurre egingo dionik ez dao.)\n(Sabana honetan paisaia politxak, ta atzian elurrez betetako mendixak)\n(Bainuan harrapau genduzen hauek)\nHainbeste mendi ta animalia ondoren, Nepaleko esperientzia erlijiosua euki gendua, Budaren jaioterrira etorri ginalako. Lumbinira.\nHemen mundu guztiko budistak, templuak eraikitzen ari dira, ta peregrinazino lekua da. Oinarte oso simplia izan da, baina etorkizunian Lourdes bezelako lekua izatera iritsi daiteke.\n(Oin dala 2500 urte, hemen jaio zan Siddharta)\nTa honekin, gure azken muga pasatu genduan Indiaruntz. Horrenbeste muga zeharkatu ta gero, pena be emoten zezkun.\nOin Indian gaoz, ta seguraski Indiako kapitulua etxetik idatziko detzuegu. Hamabost egun barru poteuan ikusiko gaitxuzue (Ze arraro hitz hoiek esatia).\nBueno ba, zuek guztiok ikusteko gogo haundixa dakagu. Ez dakit konturatzen zareten, zuek gu ikusi gaitxuzuela blog honekin, baina guk zuen arpegixak ahaztutziar dakaguz oingo!\nLASTERARTE haundi bat!!!!\nUxue 2008-12-02 20:35 #1\n
oin be a ze irudi politxak!!!! Iñurrategitarren diaporamak ez die ezer zuen argazkixekin konparauta!!!!
\n
aber zuek be bueltan diaporamaren bat montatzen dozkuzuen e!!
\n
eta pena handia bada be laster etxera?? bueno ... pena zuentzak e!! gu hemen irrikitan gaude ta zuok ikusteko!!!!!
\n
bitartien patxo handi handi bana!!!!!!!!!!!!
\nEkhi 2008-12-03 14:09 #2\nBetiko moduan, IMPRESIONANTE!

que guay!!! ez dakat beste hitzik!!

guk be zuek ikusteko gogua dakau!!!

paaaaaa!
\nmatx 2008-12-03 19:31 #3\nNegar eiñgo dogulaaaaa!!!!!!!!!!!!!
Ze ondo!!!
Biba zuek!
\nManu 2008-12-05 21:44 #4\nZe ondo!
untsa? zer moduz bazabiltza? ze bekaizkeria daükat noiz jin zira? üstiatü düzü
dagün artio,
\nHenry 2008-12-08 14:15 #5\nKaixo:
A ver, a ver, primera kuestion, ze ipoiñ da hori, behiñ 30 urte bete eta bajatzen hasi bihar danekua...? Ez dot oso ondo ulertu nik hori... Hortik menditxik bajatzia izango da, ezta? Ia ba!
Hori bat. Beste bat: hurrengo Nepalera eitxen dozuenian, igual bixok juan barik, kuadrillatxua eruan biharko gaitxuzue, ze neuri behintzat gaur bazkaltzeko dakarazen garbantzuak eta asia jateko baiño gogo haundixagua ein jata horraxe juatekua, hori kronikiori irakorri eta gero. Bueno, iguala.
Grazia ein desta gaiñera ze uste dot iñoiz komentau detsuedala beste lagun bat be badarabirala Indian bueltaka juan dan 3 hillabetian, eta Nepaleko kontu batzuek (jentia gaiñian daroian autobusarena eta) berak be aitxatu izan destaz. Bera be Benares eta Pokharan eta Bonbay-txik pasautakua da, eta, bueno, ba poztu eitxen da bat.
Atzo Durangoko azokan izan giñan, eta aurreko urtietan baiño gitxitxuago erositxa etorri gara, ez dakitx krisisa edo nobedade haundi horretako gitxitxuago izan dalako igual. En fin.
Hala ba. Poza eta penia oiñ. Poza gehixago igual, ezta? Egunian egunekua eta gero gerokuak. Eta nik oin segiduan garbanzuok...
Aguuur.
Henry


Transparentzia - BCMaterials\nBasque Center on Materials, Applications and Nanostructures, BCMaterials-ek, gure barneko politiken, legeen eta irabazi asmorik gabeko erakundeentzako gomendioen arabera, Ugazaberiaren borondatearekin batera, gure jarduerei eta eragiketei buruzko informazioa publikoki argitaratu nahi du. Horretarako, hemen aurki daitezkeen datuen eta informazioen kopurua eta kalitatea hobetzeko lanean ari gara. Horrela, gizarteak BCMaterialsen garatzen ditugun helburuei eta ekintzei buruzko kontzientzia har dezake eta, beraz, gure proiektuaren jasangarritasuna ere lagundu dezakegu.\nBCMaterials Euskal Herriko eta Espainiako legeen menpe dagoen fundazio bat da. BCMaterialsen idatzoharra Euskal Herriko Fundazioen Erregistroan aurki daiteke, Euskal HErriko Gobernuak kudeatuta. Baita estatutuen azken bertsioa jaitsi daiteke.\nURTEROKO TXOSTENA, KONTUAK ETA AUDITORETZAK\nUrteroko Auditoretza Txostena eta Kontuak\nGure Kontratatzailearen Profila ere bisitatu ahal da orain eta iraganeko kontratuei buruzko informazio gehiago nahi baduzu.


Energetiko baino zehazkiago, edari estimulagarriak dira | Revista - Part 2\n: Energetiko baino zehazkiago, edari estimulagarriak dira\n[Pág. 1] Energetiko baino zehazkiago, edari estimulagarriak dira\n"Edari energetiko" edo "energy drink" deituriko bost produktu eta bere burua "estraktuen edari freskagarri" gisa jotzen duen bat (Guaraná Lamanita) aztertu dira oraingoan.\nDenek dute ur karbonatatua eta azukrea oinarri. Bost edari "energetikoek" kafeina eta bitaminak erantsi dituzte eta horietakoren batek taurina, inositola, mineralak, guarana-estraktua eta beste hainbat sustantzia.\nEnergia-ekarpen txikikoak dira (45 kaloria/100 ml) denak, azukre soiletan oinarrituak (sakarosa, glukosa edo fruktosa). Gantz eta proteinarik ez dute bat ere. Izenak izen, "edari estimulagarri" deitu beharko lirateke.\nKafeina: 6 mg/l baizik ez Guaraná Lamanita laginean; gainerako bost "edari energetikoetan", aldiz, 263 mg/l-tik 341 mg/l-raino.\nDynamite eta Red Bull laginek taurina daukate (aminoazido bat). Baita Speed Unlimited eta B52 laginek ere, baina askoz ere gutxiago.\nGuaraná Natural eta Guaraná Lamanita laginek guarana-estraktua daukate (sustantzia horrek guaranina dauka, kafeinaren berdin-berdina).\nBitaminak: Guaraná Lamanita da horrelakorik erantsi ez duen bakarra. Beste bostek azido pantotenikoa eta B6 bitamina (besteak beste) ipini dituzte. Red Bull da bitamina gehien dauzkana.\nDastatze proban sei laginetatik hiru ez dira 5 puntura iritsi. Denetan hoberena, Guaraná Lamanita (6,1 puntu), merkeena ere bada: 0,54 euro 200 mililitroko botilatxoa.\nEtiketan, irregulartasunak: "Speed Unlimited: Dagoenik debekatuena", arauaz bestelako azalpena da. Guaraná Natural eta Red Bull laginek nekez froga daitezkeen eraginak aitortzen dizkiote bere buruari. Guarana daukaten bi laginek ez dute horren portzentajea adierazi.\nPrezioa (euroak aleko)\n0,54 euro 1,11 euro 1,11 euro 0,97 euro 1,21 euro 0,72 euro\n5,4 5,7 0,6 5,0 5,8 5,9\n6,1 6,4 2,6 5,5 5,9 6,1\n1,1 0,0 8,0 1,8 0,1 0,2\n12,6 12,1 11,2 12,3 11,8 12,2\n0 4,6 4,0 0,7 0 0,5\n6 336 341 322 300 263\nC bitamina (mg/L)\n0 0 0 138 139 231\nÁzido pantotenikoa (mg/L)\n0 5 24 13 6 23\nB6 bitamina (mg/L)\n0 23,6 24,8 4,1 4,0 7,4\nB3 niazina (mg/L)\n0 0 81 0 34 62\nRiboflabina B2 (mg/L)\n0 0,9 6 0 3,2 0\nAzido folikoa (mg/L)\n0 0 0 0 0 0,64\n0 0 0 0,32 0 0\nB12 bitamina (m g/L)\n0 0 23,9 0 0 0\n6,1 5,5 5,6 4,2 4,8 4,8\nJoan aurreko orrira: « Energetiko baino zehazkiago, edari estimulagarriak dira


Euskadik sei erronka nagusi ditu Ingurumeneko Esparru Programan - Ekonomiaren KZ\nEusko Jaurlaritzak, joan den larunbatean, Ingurumenaren Mundu Egunaren bezperan, 2030erako Euskadiko Ingurumen Esparru Programa egiteko partaidetza-lanaren atariko ondorioak aurkeztu ditu, hamarkada amaierarako lurralde iraunkorrago baterako bidea markatuko duena.\nAurrerapena Donostian egin da, Arantxa Tapia Ekonomiaren Garapen, Jasangarritasun eta Ingurumeneko sailburuaren eskutik, bera egituratzen duten lantaldeetako sei koordinatzaileekin batera.\nApirilean hasi ondoren, 2030erako Ingurumeneko Esparru Programa lantzeak lan-prozesu parte-hartzailea jarraitu du. Prozesu horretan, euskal gizarteko esparru guztietako 40 adituk, sei lantaldetan banatuta, “Proiektu eraldatzaileetarako ideia berritzaileak” proposatu dituzte, programari lotutako erronka bakoitzeko bana.\nHonako talde hauetako sei koordinatzaile hauek: ingurumena beste politika batzuetan integratzeko taldean, Itziar Alkorta, EHUko Udako Ikastaroen zuzendaria eta Donostia Sustainability Forumeko koordinatzailea; Osasunean eta ingurumenean, Cristina Ortiz de Salido, Eusko Jaurlaritzako Osasun Saileko Osasun Programen arduraduna.\nLehiakortasun-jasangarritasuneko taldea, Jorge Fernández, Orkestra-Lehiakortasunerako Euskal Institutuko Energia eta Ingurumen Labeko koordinatzailea; kontsumo-eredu kontziente eta jasangarrian, Eneko Atxa, sukaldaria eta Azurmendi Taldearen jabea; Finantziazio jasangarrian, Garbiñe Manterola, BRTA – Basque Research & Technology Alliance transferentzia-arduraduna; eta Monitorizazioan eta kudeaketa aurreratuan, María José José Sanz, Basque Cate Zientifika zuzendaria.\nEusko Jaurlaritzatik nabarmendu dutenez, nahiz eta Euskadik azken urteetan “zalantzarik gabe hobera egin duen ingurumen-adierazleek”, 2030a “garrantzi handiko trantsizio baten tarteko mugarria da, Euskadi 2050ean neutraltasun klimatikora iristea eta lurralde erresilienteagoa izatea ahalbidetu behar duena”.\nHelburu horrekin, Eusko Jaurlaritza, Euskadiko Itun Berdearen ildotik, Euskadiko ingurumen-etorkizunari forma emango dion eta “lurralde iraunkorragoa eta pertsonentzako ongizate-maila handiagoak lortzeko bidea” markatuko duen plangintzaren esparru berri hori lantzen ari da.\nLehen fase honetan, lanek aurrera egin dute Ingurumeneko Esparru Programa egituratzen den erronka bakoitzaren testuingurua eraldatuko duten proiektuak diseinatzeko ideiak proposatzeko ildoan.\nSailburuak azaldu duenez, politiken zeharkakotasunaren erronka da “ingurumen-helburuak beste arlo batzuetan lotzea eta integratzea, hala nola ekonomian, garraioan edo hezkuntzan”.\nLantzen ari diren ideietako batzuk honako hauek dira: “Administrazioaren erosketa bateratzea, ingurumen-irizpideekin egitea sustatzeko, edo unibertsitateen, enpresen eta Administrazioaren artean ezagutza handiagoa transferitzeko eta partekatzeko mekanismo berriak bilatzea”.\nIkasketa programak bultzatzeko beharra\nOsasunaren eta ingurumenaren erronkak, berriz, osasunarentzat agerikoak diren bektore berriak txertatu nahi ditu ingurumen-politikan. Lantzen ari diren ideietako batzuk honako hauek dira: “Osasun eta ingurumen arloko unibertsitate- eta lanbide-heziketako programak bultzatzeko beharra, edo larrialdi klimatikoa pertsonen osasunarekin erlazionatzen duten Euskadiko etorkizuneko agertokiak modelizatzea”.\nIraunkortasun lehiakorraren erronkari dagokionez, produkzio-sistema “aukera gisa” eraldatzea da, ekonomia zirkularra eta ekoberrikuntza bere prozesuetan txertatuz. Honako ideia hauek lantzen ari dira: “Ekonomia zirkularrari buruzko ezagutza-foro bat sortzea, enpresen, zentro teknologikoen eta euskal unibertsitateen artean triangelu bat sortzeko; euskal enpresa txiki eta ertainek jasangarritasunean duten eragina neurtzeko tresna berriak prestatzea; edo informazioaren kudeaketa bultzatzea, enpresen ingurumen-aztarna murrizteko”.\nLaugarren erronkak jasangarritasun-irizpideak dituen kontsumo-eredua bultzatu nahi du, “Ekoizpen-ereduarekin duen lotura ziurtatuz”. Urtero, kalkulatzen da ekoiztutako janari guztiaren herena usteldu egiten dela kontsumitzaileen eta txikizkarien zabor-ontzietan, edo hondatu egiten dela garraio eta bilketa-praktika eskasengatik.\nEra berean, hazkunde ekonomikoa eta ingurumenaren degradazioa bereizi nahi dira, baliabideen eraginkortasuna areagotu eta bizimodu iraunkorrak sustatu. Lantzen ari diren ideietako batzuk honako hauek dira: “Herritarrekiko sentsibilizazio-, prestakuntza- eta informazio-lana bultzatzea, kontsumo iraunkor eta arduratsu baterako hezkuntza sustatzea adin txikienetatik hasita, edo erantzukizunaren kontzeptua azpimarratzea, erantzukizun indibidual eta kolektiboaren batuketa gisa”.\nKudeaketa aurreratuko monitorizazioa\nFinantzaketa iraunkorraren erronkan, euskal finantza-sektorea “birbideratu” nahi da, enpresa eta proiektu jasangarriei laguntza emateko. Ildo horretan, lantzen ari diren ideietako batzuk honako hauek dira: “Finantza-sisteman jasangarritasunaren arloko ezagutza aurreratua txertatzea, jardueren eta inbertsioen ingurumen-inpaktuak objektiboki neur daitezen”.\nMonitorizazio eta kudeaketa aurreratuko seigarren erronkak “adierazle sendoetan oinarritutako erabakiak hartzeko eredu bat” jarri nahi du martxan, “Ingurumen-aldagaien bilakaera eta helburuen betetzea modu parte-hartzailean eta gardenean monitorizatuta”.\nErronka horretan lantzen ari diren ideien artean daude “ingurumen-, osasun-, gizarte- eta ekonomia-inpaktuei buruzko datuak integratzeko bidean aurrera egitea, edo datu irekien dimentsioetan eta datuen federazioan sakontzea”.\nSei taldeek proiektu eraldatzaileak zehazten jarraituko dute uda honen amaierara arte, eta udazkenean amaituko dituzte lan guztiak, partaidetza-prozesuaren emaitzak eta ateratzen den behin betiko dokumentua aurkeztuta.\n2030erako Euskadiko Ingurumen Esparru Programaren aurretiazko ondorioen aurkezpena Ingurumenaren Mundu Egunaren bezperan egingo da, ekainaren 5ean, eta aurten ‘Lur bakarra’ izango du goiburu.\nEuskadik klima-arloan duen anbizio-maila handituz joan da, eta legegintza-tresna berriak garatzen ari da, besteak beste, etorkizuneko Trantsizio Energetikoaren eta Klima Aldaketaren Euskal Legea, izapidetzen ari dena, bai eta berriki onartutako plangintza-tresnak ere, hala nola Hondakinak Prebenitzeko eta Kudeatzeko Plana, Ekonomia Zirkularraren eta Bioekonomiaren Plana eta Erosketa Berdearen Programa, besteak beste.\n← Eraikuntzaren gorakada txikia eta eraispenen gorakada handia\nEuskal merkataritza berrasmatu egin behar da, Javier Hurtadoren arabera →


Proiektuak 2020 - Adinberri\nGipuzkoako eraldaketa sozio-ekonomikoan laguntzen duten berrikuntza proiektuak.\nProiektua: adineko pertsonen prebentziorako, urrutiko errehabilitaziorako, coaching-erako eta jardueraren monitorizaziorako plataforma.\nAdinekoek etxean duten autonomia eta bizi kalitatea sustatzearen garrantzia kontuan hartuta, Athlon-ek Adinberri telebista programa bultzatu eta haren garapenean parte hartu zuen. Orain, ariketa horiek pertsonalizatu nahi dira eta adineko pertsonak ariketa fisikoa egiten jarraitzera animatzen dituen entrenatzaile/fisioterapeuta bat egon dadin lortu nahi da. Teknikariak/fisioterapeutak egindako aurrerapenak monitorizatuko ditu ariketak pertsonalizatzeko.\nAdinekoei tresna elebidun (gaztelania, euskara) erabilerrazak eskaintzea ariketa fisikoa telematikoki egin ahal izateko.\nTresna hauek erabiltzea helburuak lortzeko ahalegina sustatzeko eta zahartze aktiboa eramateko eta etengabeko ariketa fisikoa egiteko motibazioa mantentzeko, erabiltzaileak duen aurrerapenen pertzepzioa eta motibazioa galdetegien bidez jasota eta hartara atxikidura hobetuta.\nKlinikoen eta langile teknikoen aldetiko jarraipena izatea ariketak ebaluatzeko, pertsonalizatzeko eta optimizatzeko.\nProiektuaren alderdi teknologikoan laguntzeko Vicomtech zentro teknologikoa azpikontratatuko da. Zentro hau teknologia aurreratuaren garapenean, baliozkotzean eta merkaturatzean espezializatuta dago, zehazki osasun elektronikoaren eta aplikazio biomedikoen alorrean. Adinmugi proiektuaren aplikazio eremua adinekoen etxeak dira, aplikazio erabilerraz eta oso intuitibo baten bidez, ariketa ulertzen eta egiten laguntzen duten ahots aginduak erabilita. Gainera, multimedia euskarriak ere egongo dira, hala nola jarduerak modu zehatz eta hurbilean azaltzeko bideoak.\nLORTU NAHI DIREN INPAKTUAK\nAthlon-ek zerbitzu berri bat garatu nahi du osasunaren arloan, ariketa fisikoa urrutiko moduan egiteko zerbitzu bat eskaintzeko, betiere profesionalen gainbegiratzearekin. Athlon bizkarreko kliniken erabiltzaileen kasuan izan ezik, bertan zerbitzu hau aurrez aurreko lanaren osagarri moduan eskainiko baita, amaierako erabiltzailea ez da izango Athlon-en bezeroa, eta negozio bide nagusia beste zentro, enpresa edo erakunde batzuei egindako salmentak izango dira. Negozio digital eskalagarria izanda eta gaztelaniadun herrialde guztietan fakturazioa sortzeko potentziala kontuan hartuta, proiektuaren fakturazio potentziala handia da eta, hasierako fasean, hiru lanpostu sortzeko aukera emango duela aurreikusi da.\nProiektuak partner teknologikoak beharko ditu zenbait alorretan, esaterako, informazioaren eta komunikazioaren teknologiak, adimen artifiziala edo errealitate areagotua. Ondorioz, proiektu honek Gipuzkoako enpresa ehunean inpaktu handia sortzeko gaitasuna du.\nProiektua: metodologia berritzaile eta erreplikagarria sortzea espazio eta zerbitzu garaikideak diseinatzeko pertsona erdigunean jartzen duten jantoki eta zentro soziosanitarioetan.\nHelburua da pertsona erdigunean jartzen duen elikaduraren eta arreta integralaren inguruko zerbitzu eredu berri bat sortzea, ikuspegi modernoago baterantz aurrera egiteko, eskubideak eta balioak oinarri hartuta eta mende honetako adineko pertsonetara egokituta. Lortu nahi dena da arretarako, antolakuntza eta gizarte harremanerako eta zentro bakoitzeko espazio espezifikoetarako eredu berriak diseinatu eta probatzea, erabiltzaileak eta hauen familiak erdigunean jarrita, lantokiko langileen autonomia areagotuta, motibazio handiagoa lortuta eta enpresa jardueraren jarraitasuna ahalbidetuta. Eredu horiek probatu egin behar dira erabiltzaileak zorion egoeran dauden inguruneetan, hala nola elikadurarekin lotutako espazioa eta garaiak. Bestalde, berrikuntza sustatu nahi da zentro gerontologikoetan mendekotasun egoeran dauden pertsonei eskaintzen zaizkien espazio eta zerbitzuetan. Proiektuak lagundu nahi du pertsona erdigunean jartzen duen arretaren filosofian oinarritutako zaintza eredu bat ezartzen, komunitate mailakoa dena eta prebentzioari lehentasuna ematen diona, arreta berezia jarrita analisi eta diagnostiko sistema berrietan, beharren detekzioan eta espazioen eta zerbitzuen ondorengo baterako sorreran.\nBatera eraikitzea arreta eredu berriak eta zentro bakoitzeko zerbitzu eta espazio espezifikoak, erabiltzaileen, familien, zentro gerontologikoen eta langileen artean.\nLotura berriak sortzea guztion ongizatea bilatzen duten erritual berriekin.\nZentro gerontologikoetan gertatzen den guztia bizitzea, sentitzea eta erabakitzea, bereziki elikadura garaiekin lotutako momentuetan (aurretik, bitartean eta ondoren).\nBatera sortzea jantoki espazio bizi eta malgua, partaidetzarako espazio berriekin.\nEsperientzia atseginak bizitzea jan aurretik, bitartean eta ondoren.\nElikadura aberats eta osasungarriaz gozatzea.\nProiektua: proiektu turistikoa, bizitza osoko ikaskuntzaren planteamenduarekin, tokiko konfinamendu eta deskonfinamendu momentuetan aplikatzeko egokia dena, adineko herritarrei zuzendua, zahartze aktibo baterako baliabideak eskaintzeko helburuarekin.\nProiektu honek eskari turistikoa sortu nahi du, adineko pertsonentzat espezifikoki diseinatutako jarduera turistikoen bitartez, eduki esanguratsu, aktibo eta motibatzaileekin. Horretarako, birtualki eman daitekeen ikastaro bat garatuko da, bidaia batekin amaituko dena. Bidaia trebakuntza birtual batekin hasiko da, ondoren Study Tour batekin osatuko dena, edo alderantziz: bisita erreal bat eskainiko da ondoren ikastaro birtual batekin osatzeko, hartara bizitako esperientzia are gehiago arakatuta, luzatuta eta beste era batera gozatuta.\nLankidetza estrategikoei esker aplikazio eremua munduko edozein tokitara zabaldu ahalko da: tokiko pertsonei zuzenduko zaie eta aire zabaleko jarduera gidatuak proposatuko zaizkie. Jarduera izango da ondorengo E-learning ikastarorako sarrera. Jarduera honekin mundu osoko adinekoen unibertsitateetako erabiltzaileengana iristea da helburua, Oniversity 3rd Age eta AIUTAri (Adinekoen Unibertsitateen Nazioarteko Elkartea) esker. Ikastaro bat proposatuko zaie, jasotako prestakuntza aurrez aurreko jarduera gidatuekin osatzeko aukerarekin.\nEskari turistikoa sortzea, eduki esanguratsu, aktibo eta motibatzaileekin espezifikoki diseinatutako jarduerak eskainita, ondoren Study Tour batekin osatuko den trebakuntza birtual baten bidez, edo alderantziz.\nZahartze aktiboan oinarritutako turismo jarduerak zabaldu eta indartzea, bizitza osoko ikaskuntzaren estrategiari esker.\nFormatu berri bat sortzea Gipuzkoako itsas-arrantza ondarea erabilita offline eta online jardueren eszenatoki moduan, Elkanoren eta Lurraren lehen itzuliaren 500. urteurrenaren bozgorailu mediatikoari onura aterata.\nEnpresaren ikuspuntutik: (Begi Bistan) enpresaren urteko fakturazioa hobetzea eta merkatu hobi berri bat irekitzea.\nAmaierako erabiltzailearen ikuspuntutik: esperientzia positibo batekin zahartzeko aukera: ongizate fisikoa, psikikoa eta emozionala, pertsonen bizi kalitatea hobetzen duena.\nProiektuaren ikuspuntutik: kalitate handiko ingurune teknologiko sendoa, unibertsitateekin MOOC formatuak egiteko aukera, ikastaroak, mintegiak, hitzaldi irisgarriagoak, merkatu zabalagoak. Nazioarteko ikastaroak, nazioarteko programa partekatuak (aurrez aurrekoak edo birtualak). Gipuzkoa eta Adinberri marken posizionamendua hobetzea.\nBiziHobe proiektuaren helburua da proba pilotu bat egitea, adinekoen analisi molekular baten bitartez (analisi genetikoa, mikrobiomarena eta lipidomikoa), plan pertsonalizatua ezarri ahal izateko, bai elikadurari zein ariketa fisikoari dagokionez, zenbait gaitz eta gaixotasun izateko arriskua prebenituta eta kolektibo honen bizi kalitatea hobetuta. Horretarako, proiektuak KDNA Genomics S.L. eta Centro Médico Ikigaia S.L. enpresek osatutako partzuergo bat bildu du. Lehenengoa elikadura eta ariketa fisikoa indibidualizatzeko helburua duten analisi genetikoen, mikrobioma analisien eta analisi fisiologikoen erakunde garatzailea da, zerbitzu horiek kudeatzeko online plataformak (TIC) garatzeaz gain, eta bigarrena, aldiz, mintzaren lipidomikan espezializatutako zentroa da.\nEtxeko banakako erabilerarako online plataforma bat garatu nahi da, arriskuak identifikatzeko eta arriskuei erantzuteko behar den ezaguera lortzeko datu ugari eskainiko dituena, hartara osasun arazo posibleei aurrea hartuta.\nBizihobek metodo egituratu oso bat aurkezten du, hauek barne dituena:\nPertsona bakoitzaren inguruan ahalik eta informazio gehien lortzeko elkarrizketa xehatua, galdetegi batzuen bitartez.\nAnalisi kliniko arrunt bat eta markatzaile metabolikoen analisi kliniko bat, hesteetako mikrobiotaren azterketarekin batera, KDNAren eskutik.\nIKIGAIA osasun azterketa bat, arlo horretan aurrendaria den medikuntza zentroan, barne medikuntzako mediku baten zuzendaritzapean, osasunaren oinarrizko egoera, organismoaren egoera inflamatorioa eta adin biologikoa ebaluatzeko.\nAurretiazko azterketek emandako emaitzetan oinarritutako balorazioa eta plan pertsonalizatua, nutrizioaren (metabolismoa: lipodomika+mikronutrizioa), mikrobiotaren, jarduera fisikoaren eta egoera emozionalaren alorretako adituen eskutik.\nInformazio horrekin guztiarekin BiziHobek pertsona bakoitzaren azterketa holistikoa egingo du etorkizuneko gaixotasunen faktore sortzaileak prebenitzeko asmoarekin. Xedea ez da bizi itxaropena areagotzea, baizik eta bizi osasuntsuaren itxaropena areagotzea.\nNOR-ETXEAN proiektua garapen esperimentaleko proiektu bat da, etxez etxeko zaintzen sektoreko kontratazioan eta gaikuntzan laguntzeko zerbitzu pribatu profesional baten ingurukoa, beste erakunde publiko eta pribatu batzuekin koordinatuko dena eta soluzio teknologiko batean oinarrituko dena. Proiektuak erreferentea izan nahi du kalitateko zaintzak (pertsonalizatuak, profesionalak eta gizatiarrak) bermatzeko, lan baldintza duinekin, gaitasun berrietako trebakuntza sustatuta eta mendeko pertsonen zaintzen zerbitzuen kalitatea hobetuta.\nNOR-ETXEAN proiektuak mendeko pertsonen zaintzak Gipuzkoaren gizarte eta ekonomia garapenerako aukera bihurtzeko erronkari aurre egiten dio. Honela, proiektuaren helburu orokorra da etxez etxeko zaintzen sektoreko kontratazioan eta gaikuntzan laguntzen duen zerbitzu pribatu profesional bat garatzea, kalitateko zaintzen arloan erreferentea dena, lan baldintza duinekin eta zerikusia duten beste eragile batzuekin sarean lan eginda.\nGaratuko den zerbitzua enpleguarekin, bazterkeria egoeran edo arriskuan dauden pertsonen laneratzearekin, prestakuntzarekin eta mendekotasunarekin lotutako hobekuntzen eta emaitzen ingurukoa da.\nENPLEGUA: lan eskaintza eta eskaria zaintzen eta arretaren arloan integratu nahi dira eta ezkutuko ekonomiatik eta lan prekarietatetik kanpo dauden enplegu profesionalizatuak sustatu nahi dira.\nBAZTERKERIA EGOERAN EDO ARRISKUAN DAUDEN PERTSONEN LANERATZEA: enplegu bilaketan/hobekuntzan lagundu nahi du. Sarritan, pertsona hauek emakume migratzaileak izaten dira, desberdinkeria eta zaurgarritasun egoeran daudenak, lanarekin/lan jardunaldiarekin/soldatarekin/kontratuarekin lotutako arazoak dituztenak, behar ekonomikoak estaltzeko zailtasunekin eta integraziorik ezaren sentipenarekin…\nPRESTAKUNTZA: langileak familien eta/edo sektoreko enpresen eskariaren arabera gaitu nahi dira, zaintzaren eta/edo norbere zaintzaren gaitasunak hobetze aldera.\nMENDEKOTASUNA: mendeko pertsonen zaintza beharrak estali nahi dira, kalitate bermearekin, ondorioz pertsona hauen etxeko bizitza hobetu eta luzatuta.\nNOR-ETXEAN, erraz eskalatu daitekeen zerbitzua izanda, erreferentzia puntu bihur daiteke profesionalen aldetiko kalitate handiko zerbitzuak bilatzen dituztenentzat.\nProiektu honen helburu nagusia da zerbitzu berri bat garatzea, soluzio teknologiko berri batean oinarritzen dena, zehazki, Smart Home Care (SHC) gailu batean eta ohartarazteko aplikazio batean, pazienteari medikazioa hartzen laguntzeko eta tratamenduarekiko atxikidura hobetzeko, honela erantzun egokia emanda tratamenduarekiko atxikidurarik ezak sortzen dituen jasangarritasun eta osasun arazoei. Hauek dira helburu zehatzak:\nSHC gailua garatzea alderaketak eginda pazienteekin, zaintzaileekin eta farmazialariekin.\nTratamenduarekiko atxikidura ziurtatzeko ohartarazpenen mugikorrerako aplikazioa garatzea.\nZerbitzu berrien hodeiko azpiegitura eta web plataforma garatzea.\nSoluzio teknologiko integratu honek SHC gailua izango du barne. Gailu horrek laguntza eskaintzen dio pazienteari ohartarazpen eta abisu sistema bat aktibatzen duen hartualdi programa bati esker, medikazioa hartu behar duela gogorarazten diona. Medikazioa Medical Dispenser sistemarekin prestatuko da farmazian, hartara fidagarritasuna eta segurtasuna lortuta. SHC gailuak zaintzaileari edo telelaguntza zentroari abisua bidaltzeko funtzioa dauka atxikidura arazoen kasuan eta gaindosiak ekiditen ditu; hartualdiaren denbora igarotzen denean hurrengo hartualdira salto egiten du aurrekoa blokeatuz. Gailu hau osatzeko mugikorreko aplikazio bat egongo da, pazienteari hartualdiak gogorarazteko funtzioa izango duena. Blisterraren QR kodea eskaneatuta kargatuko dira alarmak, erabiltzailearen ekintzak erregistratzeaz gain, tratamenduarekiko atxikiduraren berri emateko. Sistema hau pazienteei/zaintzaileari zuzendua dago, bai eta etxez etxeko laguntzari, aldundien edo udalen bitartez, telelaguntza enpresa aseguratzaileei, farmazia komunitarioei eta ospitaleetako farmaziei ere.\nAurreikusitako emaitzei dagokienez, etxeko hartualdietarako SHC soluzio berria SPD blister batean oinarritzen da, farmazian Medical Dispenser (MD) sistema erdiautomatikoarekin prestatzen dena. Farmazialariak medikazioaren prestaketa profesionala eta paziente bakoitzaren botiken kudeaketa egiten du.\nSHC soluzioak zerbitzu diferentzial, seguru eta frogatua eskaintzen du, 1200 farmaziaren eta 30.000 bezeroren esperientziaren bermearekin. Segurtasun elementu gehigarriak ere definitu dira, esaterako, SPD blisterra paziente horri dagokiona dela egiaztatzen duena eta gailu egokian erabiltzen dela egiaztatzen duena.\nPROIEKTUA: Zaintek IoT: Mendeko pertsonak monitorizatzeko sistema baten garapena eta gidaritza IoT gailuen bitartez.\nZaintek IoT proiektuaren helburua da mendeko pertsonen monitorizazio sistema hobetzea, pertsona hauen etxeetatik aurrera eginda, eta kamerak instalatzean gertatzen den pribatutasunaren kaltea saihestuta. Plataforma honek adimen artifiziala eta IoT gailuak erabiliko ditu monitorizazioa egiteko eta pertsona horren kontaktuak ohartarazteko ezohiko egoeren aurrean. Garatuko den sistemak zerbitzu berritzailea eskainiko du, mendekotasun egoeran dauden pertsonen zaintzan lagunduko duena, hauen bizi kalitatea hobetzeko eta pertsona hauen eta beren zaintzaileen istripuak murrizteko (edo istripuen aurrean azkarrago erantzuteko) helburuarekin.\nWattio-k urte hasieran abiarazitako Wattio Conecta plataformaren hasierako garapena du abiapuntu. Sistema hau proba eta baliozkotze fasean dago eta hiru osagai nagusi ditu:\nEtxearen sentsorizazioa monitorizazio helburuetarako: mendekotasun egoeran dagoen pertsonaren monitorizazioa sentsore hauen bitartez egiten da: MOTION mugimendu sentsoreak, DOOR ateen irekitze sentsoreak eta POD energia kontsumoaren sentsoreak.\nJokabidearen modelatzea: sentsoreek lortutako datuak oinarri hartuta, sistemaren adimen artifiziala erabiltzailearen errutina ezagutzeko gai izango da eta jokabideak denboran zehar dituen aldaketak ikasiko ditu.\nKomunikazioa zaintzailearekin: sistemaren eta zaintzailearen arteko komunikazioa Wattio-k merkaturatzen duen GATE gailuaren bidez egingo da. Gailuak, besteak beste, izu botoi bat du berehalako alerta bat eta kontsulta puntualak helarazteko mendekotasun egoeran dagoen pertsonari, haren gogo aldartea ezagutzeko, horretarako aplikazio espezifiko bat baliatuta.\n13 proiektu onuradun\n“Zorionez, ekosistema oso aktibo bat dugu, non ADINBERRIk berrikuntzaren katalizatzaile eta eragileen konektore funtzioa betetzen duen, zahartzearen erronkei erantzuna emango dieten balio-proposamen berriak bultzatzeko xedearekin.”\nDiru laguntzen deialdia ezagutu nahi al duzu?


Ekonomia - Turismoa - Page #81\nXiberoko Botingoak Iratin egiten dütüan lanak ürrentzekotan dira. Etxolen arraberritze lanak ürrentürik dira jadanik eta batzarri güne berria azaroa erdisüko ürrentürik date. Beraz, negüko sasuaren hasteko oro prest izanen da. Audela, Iratiko ostatüko joanarazle berriak haütatürik izan dira. Eiheralarreko hiru gazte lanean hasiko dira abentü hatsarrean.\nEntzün David Tourreuil Xiberoko Botingoako züzendaria :\n2012 Urria 17\n"Pays Basque au coeur" xeka opariak\n« Xeka Opari » erabilpenaren builtarazteko animazale bat hartürik izan da Pays Basque au Coeur, Hazparne, Garazi-Baigorri, Amikuze eta Xiberoko komerxanten batarzünen alkartean. Partikülarrak, enpresak ala alkarteak baliatzen ahal dütüe « Xeka Opari » delakoak. Bakotxak 10 eurokoa da eta Baxenafarroa, Xiberoko turisma bülegoetan eta paysbasqueauœur.com internet günean edirenen düzüe.\nEntzün Clémence Pourillou Pays Basque au coeur komerxanten batarzüneko süstazalea :\n2012 Iraila 27\nMauleko gaztelüa lanetan\nArra freskatze eta azkartze lanek segitzen düe Maule gaineko gaztelüan. Xedearen lehen partea ürrentürik, setemere hontan bigerren partea hasiko düe harginek. Etxeberri enpresak dütü lanak eramaiten, Frantziako Hondarrearen arkitektoen kontrol pean. Lehen baliatzen ziren tresnekin lan egitea behartürik izan dira, ondorioz ikertzeak egin behar izan dütüe jakiteko nola ariko ziren lanean. Adibidez, harrien algar etxikiarazteko latxüna baliatürik izan da. Haitüen aldetik, eztabadak izan dira hargin eta arkitektoekin, non ondorioak ikusi diren negü hontan.\nEntzün Jean-Jacques Etxeberri Llargo enpresa bürüa eta lanen eramailea :\n2012 Iraila 29\nTransarlas lerragüneko xede berria\n« San Martiko Harria » eta « Larra Belagua » bi lerra güneetako ardüradünek Transarlas xedea presentatü düe San Martiko Harrian. Xede honen helbürüa da, eski eta mendiko beste aktibitate eta inganioentako, mügaz gaintiko eremü algarrekilanko baten sortzea, edo zoin sasuan. Üda hontan, üda ala negüan erabilten ahal den lüja güne bat estrenatürik izan da San Martiko Harrian. 8000 jenteek baliatü düe eskentza berria eta garapen perspektiba honak zabaltzen dütü. 2013an, üngürümenaren hobeki ezagützeko ibilbide pedagogiko bat zabaltüko da ere. « San Martiko Harria » eta « Larra Belagua » lerra güneek, komünikazioa botz batez eginen düe hebentik aitzina, eskentza berrien ezagütarazteko.\nEntzün Jean-Claude Coste Aramitze eskualdeko kontseilü orokorra :\nEnergia berriztagarriak biharko energiak\nJentartea geroago eta ohartzenago da, erregei fosiloak agortzen ariko diren heinean prezioz goratüko direla eta energia berriztagarien üngürüan, bideak zabaltü behar direla. “Bizi “ mugimentüak, eta Xiberoa Herri Alkargoak antolatü mintzaldi-eztabadan hori argi baratü da. Leküko lürraldeak eskentzen dütüan paradak baliatüz eta ausardi politiko güti bat ükenez gaizak egiten ahal direla aipatü da. Bere aldetik, Xiberoa herri Alkargoak langile bat hartü dü, energia berriztagarien üngürüan lan bat egiteko, berezikiago, egürrarekin zer egin aztertzeko.\nEntzün Jean-Pelle Iriart Herri Alkargoako haütetsia energia berriztagarriaz ardüratzen dena :\nEkonomiaren süstatzeko neurri berriak\nSütea Mauleko Haupa enpresan\nLlaminen ziloan beste balentria !\nHaupa enpresa sükalteko olioak biltzen\nXiberotarrak beti eskü zabalak Telethon-aren alte.\n2013 Abendua 09Soziala / Osagarrigintza\n78 millioi euro bildürik izan dira aurten ere Telethon ekimenaren karietara Frantzian. Iragan urteko beno emaitza ttipia...


Euskaltzaindian aurkeztuko da 'Hermes' aldizkariaren zenbaki berria\nOtsailaren 10ean, 'Eguna' egunkariaren sorreraren 80. urteurrera gogoratzeko jardunaldia antolatu zen Bilboko Euskaltzaindiaren egoitzan, 'Euskal prentsaren hastapena, oraina eta geroa' lelopean. Bertan, kazetari eta historialari ezagunek parte hartu zuten; tartean, Joan Mari Torrealdai euskaltzainak, Joseba Agirreazkuenaga EHUko katedradunak, Xabier Altzibar EHUko irakasleak edo 'Amatiño' kazetariak.\nOrain, monografiko batean bildu ditu 'Hermes' aldizkariak jardunaldi hartako hitzaldi eta hausnarketa garrantzitsuenak. Datorren astelehenean aurkeztuko da 'Hermes'en zenbaki berria, eta agerpenean parte hartuko dute Juan Mari Aburto Bilboko alkateak, Andres Urrutia euskaltzainburuak eta Jose Antonio Rodríguez 'Hermes'-en zuzendariak.\nHitzordua, astelehenean, ekainak 12 dituela, goizeko 11:00etan. Lekua: Euskaltzaindiaren Bilboko egoitza (Plaza Barria, 15).\nGreenpeace(-)en ala Greenpeace(-)ren? Allahren izenean ala Allahen izenean? Bungalowko atea ala bungaloweko atea?\nErdal hitzen deklinabidea (184. araua) argitaratu du Euskaltzaindiak.\nErdal hitzak noiznahi agertzen dira euskarazko testuetan, hitz arruntak (yuppie, gruyere, xah, cash flow...) zein leku-izenak (Cannes, Zürich...), zein pertsona-izenak (François, Shakespeare...), zein bestelakoak (Greenpeace, Rolls-Royce...). Eta halakoak nola deklinatu argitzeko prestatu du araua Akademiak.\nIzen horietako batzuek arazorik gabe deklinatzen dira, hala ahoz nola idatziz. Beste batzuetan, berriz, zalantzak sortzen dira, batez ere ahoskera eta idazkera bat ez datozenean.\nHori guztia aztertzen da arauan, eta irizpide zehatzak ematen dira jakiteko nola jokatu idaztean eta ahoz esatean.\nArauaren bigarren partean, h, y edo w letraz amaitutako erdal hitzak deklinatzeko irizpideak zehazten dira kasu bakoitzerako. Horrelako amaierak ez dira inoiz gertatzen euskal hitzetan eta, horregatik, irizpidea deskribatu eta zehaztu du Euskaltzaindiak, zalantzak argitzearren.\nItxaro Bordaren berbaldia hartuko du Euskaltzaindiak, asteazkenean\nBilbo Zaharra euskaltegiak urtero Arriaga Antzokian antolatzen duen Klasikoen Irakurraldi jarraituaren atarian gaude -ostegun honetan izanen da-, eta, ohiko legez, Bilbo Zaharra Forumeko azken jardunaldiak antolatu dira egun hauetan. Euskaltzaindiaren Bilboko egoitzak hartuko ditu hiru jardunaldiak, gaur, bihar eta etzi, 19:00etatik aurrera.\nHonela, Plaza Barrian izango da gaur Hinka taldea, Itxaro Bordaren testuekin osatutako kontzertua eskainiko dutela. Bordaren poema-bilduma honek oraina eta iragana uztartzen ditu, duela 400 urte euskal arrantzaleek bizi izan zuten gertakari tragiko baten baitan murgilduz.\nBihar, Luzien Etxezaharreta eta Katixa Dolhare-Zaldunbide arituko dira Plaza Barrian, Bordaren '%100 Basque' nobela hizpide, eta etzi Itxaro Borda bera agertuko da Bilbon. Oragarreko idazleak 'Literatur hizkuntzaren hautua' berbaldia eskainiko du Akademiaren egoitza nagusian.\nEuskalkien lantaldea (egoitza eta ordezkaritzak)\nOndare Saria jasoko du Euskaltzaindiak (Donostian, Gipuzkoako Foru Aldundian)\n"Astelehen buruzuriak" musika emanaldiak: Nizuri Tazuneri (BIRA espazioan), Bilboko egoitzan\n"Ghero" antzerki emanaldia\nZuzendaritza (Baiona, Bilbo eta Iruñea, bideohitzaldiz)\nEuskal Elkargoaren sortzea eta euskararen geroa\nEuskaltzaindiak eta Euskal Konfederazioak gizarte eragileei eta erakundeen kideei hitza eman diete, testuinguru berrian euskararen geroa nola irudikatzen duten azal dezaten.\nAzentu grafikoa (tildea) erdal izenetan: Kordoba (Esp.), Córdoba (Arg.), couché...\nGaztelaniazko izenak euskaraz idaztean, zer egin behar da haien tildearekin, idatzi ala ez? Adibidez: Ramón Fernández / Ramon Fernandez; Cádiz/Cadiz; María/Maria...\nahal izan, ahal izaten, ahal izango, ahalko\nZuzenak al dira ahal izango eta ahalko? Biak dira zilegi?


Granada-zukuak erdira murrizten du arrisku kardiobaskularra ikerketa berri batek | Consumer\nGranada-zukuak erdira murrizten du arrisku kardiobaskularra ikerketa berri batek\nEdari horrek ahalmen antioxidatzaile handia duela diote adituek\narabera: Igandea, 2010eko ekainaren 06a\nGranada-zukua egunero kontsumitzeak bihotz-hodietako hutsegiteen aurreko bihotz-kaltearen markatzaileen plasma-mailak %40 eta %50 bitartean murrizten ditu, Barodako Unibertsitateko (India) Zoologia Saileko ikasleek arratoietan egindako azterketa baten arabera.\n“Kardiobaskular Toxikcology”-n argitaratua, ikerketa honek granada-zukuaren sendatze-propietatea nabarmentzen du, eta babestu egiten du efektu kardiobaskularra duten antioxidatzaileen iturri aberatsa den aldetik. “Granada-zukuak gaitasun antioxidatzaile handiena du, ardo beltzak eta te berdeak baino ia hiru aldiz gehiago”, dio Jadeja Ravirajsinh ikerketaren egileak.\nJuan Carlos Espin Ikerketa Zientifikoen Zentro Nagusiko ikertzaileak dioenez, “Granadari buruzko ebidentzia nagusia bere jarduera kardiobaskularrarekin lotuta dago, ldl-kolesterolaren kontzentrazioa eta oxidazioa murriztu eta arterien elastikotasuna hobetzen baitu”.\n“Ikerketa horiek, mundu osoko unibertsitate ospetsuek azken urteotan egin dituzten beste batzuekin batera, granadaren eta haren deribatuen kontsumo erregularrak gorputzaren oxidazio-estresaren aurkako babes gisa duen garrantzia islatzen dute”, adierazi du Eduardo Vidalek, Granatum Europa Proiektuko zuzendariak, Espainiako granada europarren dietaren parte izan dadin lortzea helburu duen zuzendariak.\narrisku kardiobaskular erdira murrizten du granada-zukua


Ekintza honen bitartez, Realak aukera ematen die 4 eta 12 urte bitarteko neska-mutilei Realeko jokalariak hurbilagotik ezagutzeko eta haien ondoan argazki bat ateratzeko, lehen taldeak Reale Arenan jokatzen duten partiden aurretik. Horretarako, hiru urrats egin behar dira:\nReale Arenan Realeko lehen taldeak jokatzen dituen partiden aurreko argazki ofizialean parte hartzeko aukera.\n4 eta 12 urte bitarteko neska-mutilentzako ekintza.\nIzena ematen duten lehendabiziko 25 neska-mutilak (bazkideak) hautatuko dira, eta eskaeren hurrenkera zehatza jarraituko da.\nBazkide diren neska-mutilek doan egin ahal izango dute argazkia.\nBete ‘Eman izena’ erlaitzean dagoen izena emateko inprimakia, edo esteka honetan zuzenean (astearteetan irekiko da, 9:00etan, taldeak hurrengo asteburuan Reale Arenan jokatzen badu). Bazkide bazara, zure ID adierazi beharko diguzu inprimakian\nReale Arenan jokatuko den hurrengo partidaren aurreko asteartetik eman ahal izango duzu izena.\nIzen emate bakoitzean gehienez bi haur apuntatu ahal izango dira.\nPartidaren ondorengo astean argazkia posta elektronikoz bidaliko da.\nDeskarga Formato PS5\nDeskarga Formato XBox One\nDeskarga Formato XBox Series X\nDeskarga FIFA 22 (ordenagailua)\nDeskarga FIFA 22 (mugikorra)\nDeskarga FIFA 22 (tablet)\nDeskarga Remiro (1ª)\nDeskarga Silva (1ª)\nDeskarga Silva (2ª)\nDeskarga López (1ª)\nDeskarga López (2ª)\nDeskarga Zubimendi (1ª)\nDeskarga Bautista (1ª)\nDeskarga Merquelanz (1ª)\nDeskarga Bautista (2ª)\nDeskarga Merquelanz (2ª)\nDeskarga Zaldua (1ª)\nDeskarga Zaldua (2ª)\nDeskarga Illarra (1ª)\nDeskarga Illarra (2ª)\nDeskarga Zubeldia (1ª)\nDeskarga Zubeldia (2ª)\nDeskarga Aritz (1ª)\nDeskarga Aritz (2ª)\nDeskarga Portu (1ª)\nDeskarga Portu (2ª)\nDeskarga Merino (1ª)\nDeskarga Merino (2ª)\nDeskarga Oyarzabal (1ª)\nDeskarga Oyarzabal (2ª)\nDeskarga Januzaj (1ª)\nDeskarga Januzaj (2ª)\nDeskarga Aihen (1ª)\nDeskarga Aihen (2ª)\nDeskarga Guridi (1ª)\nDeskarga Guridi (2ª)\nDeskarga Guevara (1ª)\nDeskarga Guevara (2ª)\nDeskarga Gorosabel (1ª)\nDeskarga Gorosabel (2ª)\nDeskarga Isak (1ª)\nDeskarga Isak (2ª)\nDeskarga Monreal (1ª)\nDeskarga Monreal (2ª)\nDeskarga Barrenetxea (1ª)\nDeskarga Barrenetxea (2ª)\nDeskarga Sangalli (1ª)\nDeskarga Sangalli (2ª)\nDeskarga Le Normand (1ª)\nDeskarga Le Normand (2ª)\nDeskarga Realaren gola (bertsio laburra)\nDeskarga Realaren gola (bertsio luzea)\nDeskarga Posterra 21-22\nDeskarga Emakumezkoen taldearen posterra 21-22\nDeskarga Emakumeen taldearen egutegia 2022\nDeskarga 1 A. Nanclares\nDeskarga 4. Pleuler\nDeskarga 7. Amaiur\nDeskarga 8. I.Arnaiz\nDeskarga 9. Franssi\nDeskarga 11. Cecilia\nDeskarga 16. Gaby G.\nDeskarga 17. Allegra\nDeskarga 18. Emma\nDeskarga 19. Nuria R.\nDeskarga 21. Gemma\nDeskarga 22. Vanegas\nDeskarga 23. Izarne\nDeskarga 27. Mirari\nDeskarga 30. C. Fernández\nDeskarga 32. O. Santana\nDeskarga 2. Real Sociedad - Real Madrid\nDeskarga 4. Real Sociedad - Valencia CF\nDeskarga 5. Real Sociedad - Getafe CF\nDeskarga 7. Real Sociedad - SD Huesca\nDeskarga 09. Real Sociedad - Granada CF\nDeskarga 11. Real Sociedad - Villarreal CF\nDeskarga 13. Real Sociedad - SD Eibar\nDeskarga 15. Real Sociedad - Atletico de Madrid\nDeskarga 20. Real Sociedad - Real Betis\nDeskarga 22. Real Sociedad - Cádiz CF\nDeskarga 24. Real Sociedad - Deportivo Alaves\nDeskarga 26. Real Sociedad - Levante UD\nDeskarga 28. Real Sociedad - FC Barcelona\nDeskarga 29. Real Sociedad - Athletic Club\nDeskarga 33. Real Sociedad - Sevilla FC\nDeskarga 31. Real Sociedad - RC Celta\nDeskarga 35. Real Sociedad - Elche CF\nDeskarga 37. Real Sociedad - Real Valladolid\nDeskarga Ana Tejada\nDibertsioa, magia eta gamerrak\nFesta, première eta emakumezkoen futbola\nGiro polita Keler Espazioan\nTxurdin bizikletan marraztuko dugu?


ESKERRIK ASKO » Gipuzkoa Kutxa Solidarioa\nKomunikazioa hain garrantzitsua den garai hauetan, GIPUZKOA SOLIDARIOA buletina da, Gipuzkoako Hirugarren Sektore Sozialeko elkarteek egiten dituzte jardueren berri ematen duen, bozgorailutako bat da.\nElkartasuna, berdintasuna, inklusioa eta aniztasuna sustatzen dituen ekimenen mundua, beste baloreen artean, astero, hurbilago.\nUda atarian dagoenez hau da denboraldi honetako azken buletina.\nZure txanda da, nonahi zaudela ere, zure Aztarna Solidarioa zabaltzeko.\nIrailean itzuliko gara. ESKERRIK ASKO, IRAKURLE!!!\n2011 urtean abian jarri den kanal anitzeko plataforma da. Kutxa Fundazioaren ekimena. Topagune digitala da.\nElkartasuna, boluntarioak gizartearen parte-hartzea eta elkarteen sarearen ikusgarritasuna sustatzea, eraldaketa digitala bultzatuz, da helburua.\nWeb orriak, blogak eta sare sozialek( Youtube, Facebook, Twitter, Instagram) osatzen dute plataforma. Elkarteen ekimeak ezagutu eta bultzatzea klik batean. Gipuzkoako Hirugarren Sektore Sozialeko gainetan interesa duten pertsonek bilatzen duten informazioa eskura dezaten.\nSartu zeuk ere plataformako kanaletan! Ezagutu eskeintzen dituen aukera guztiak. Eman aurrera pausu bat!\nwww.gipuzkoasolidarioa.info WEB ORRIA\nwww.gipuzkoasolidarioa.info Gipuzkoako elkartasunaren etxea.\nAlde batetik, Gipuzkoako Hirugarren Gizarte Sektoreko elkarteei buruzko informazio eguneratua ematen die gai honetan interesa duen pertsona orori.\nInformazioa eta dokumentazioa elkarteek ematen dute zuzenean. Agenda Solidarioa, Huella Solidaria (COPE Euskadi) programaren podcast-ak, bideo eta irakurketa gomendatuak,.... eta aukeran abar luze bat.\nBestetik, bertan erregistratzen diren elkarteei profil digital autonomoa eskaintzen die.\nIntraneta du osatzen duten 200 elkarteentzat baino gehiagorentzat: Kidegunea. Non zerbitzu , trebakuntza espezializatu eta aholkularitza digitalerako sarbidea aurkitu dezaketen.\nOrria etengabe berritzeko prozesuan murgilduta dago, eta intuitiboa eta erabilgarria da. SARTU\nSARE SOZIALAK ETA BLOG-A\nSare sozialak, informazia transmititzeko duten azkartasunagatik, eskura ditugun komunikazio-tresnarik eraginkorrena dira. Testuak, irudiak eta bideoak modu erraz eta partekatuan zabaltzeko aukera ematen dute.\nGipuzkoa Solidarioak horien erabilera erraztu nahi die pertsona guztiei.\nHorregatik, haiek ezagutzera eta gure elkartasun- komunitate zabalaren parte izatera animatzen zaituztegu. Jarraitu iezaguzu YOUTUBE gure kanalean, anima zaitez INSTAGRAMen gu ikustera! FACEBOOK ikusi duzu? Ezagutzen duzu gure TWITTER kontua?\nSareetan saretzeko beldurra galtzeko tutoretza-bideoak ditugu. Anima zaitez!\nHalaber, eduki digitalak sortzeko, BLOG bat bultzatzen dugu: elkarteen ekimenei buruzko erreportaje interesgarriak, beraien gunea aurkitzen dute.\nAZTARNA SOLIDARIOA elkarri begiratzeko begirada da, pertsona hauskor, zaurgarri eta konplize gisa artikulatzen gaituena. Gure berezitasun osoan partekatzeko eta partekatzeko dugun jarrera da.\nGuztiok gara aldaketarako eragileak.\nGure jarrerak eta harremanak ongizate komunaren eragile esanguratsuak izan daitezke. Bizitza guztiak ahalbidetzen dituen mundu batean bizitzea, merezi duen bizitza sortzen laguntzen du.\nPandemiaren krisiaren ondorioz, agerian gelditu da harremanen, sektoreartekotasunaren multiagentziaren eta kultura feministaren garrantzia. Mundu bizi batean sinisten dugu.\nSareak sortzea, elkarlana eta konplizitatea dira oinarria.\nAztarna uzten dute.\nZabaldu zure aztarna Solidarioa.\nAZTARNA SOLIDARIOA, gainditzen gaituen elkartasun arrastoa.


Hordago! - - euskalerriairratia.eus\nPaul Bilbao 2021-11-16 14:05\nAskotan errepikatu izan dugu hizkuntzak objektuak direla, eta beraz, hizkuntzei ez zaiela eskubiderik urratzen. Aitzitik, eskubideen jabe herritarrak direla berretsi izan dugu. Eta, ondorioz, egun Nafarroan gertatzen diren bidegabekerien objektua herritarrak direla, hau da, nafarrak diskriminatzen dira, milaka nafar bihurtzen da bigarren mailako herritar, etab.\nBerriki, Nafarroako hegoaldeko muturrean aurkeztutako Hordago ekimenak ere herritarrak ekarri ditu erdigunera. Herritarrak bihurtu ditu bereizkeriaren bozgorailu, urte luzez eskubidez gabeturik egon diren milaka herritarren izenean hitz egin dute.\nBaina herritar horiek ekiteari erabaki dute, bai eta behetik gora ekiteari ere, nondik eta Nafarroako eremu diskriminatuenetik. Eta, horrela, hordago jo dute handira, txikira, parretan eta jokoan. Izan ere, unea iritsi da hordagoak jotzeko. Karta onak daude orain jokoan aritzeko.\nEa, bada, behingoz, zonifikazioaren jokoa irabazi, eta herritarren arteko berdintasuna lortzen dugun. Kuraia on, lagunok, geu ere joko-lagun izango gaituzue.


Bizkaiak pandemiaren fase honetan gizarte-zerbitzuetako egoitza-zentroetako bisitak arautzen ditu - Área de prensa - Bizkaia.eus\n2020(e)ko maiatzaren 26(a) 13:50\nBizkaiko Aldizkari Ofizialak asteazken honetan argitaratuko du gure lurraldean baimenduta dauden adinekoen, ezintasunen bat duten pertsonen, buruko gaixotasunen bat duten pertsonen eta babesgabetasun-egoeran dauden adingabeen egoitza-zentroetarako bisitak arautzen dituen foru agindua. Indarrean jarraituko du Covid-19aren pandemiak eragindako osasun-krisiaren inguruabarrak aldatzen ez diren bitartean. Bisitak egiteko baimena Lehendakariaren maiatzaren 24ko 12/2020 Dekretuak zehazten duen moduan eta osasun-agintariek ezarritako irizpideen arabera egiten da.\nBizkaiko Foru Aldundiak foru agindu bat onetsi du, asteazken honetan indarrean jarriko dena. Foru agindu horren bidez, mendekotasun egoeran dauden adinekoen, desgaitasunen bat duten pertsonen, buruko gaixotasunen bat duten pertsonen eta babesgabetasun-egoeran dauden adingabeen egoitza-zentroetarako senitartekoek eta/edo hurbilekoek egin beharreko bisitak arautzen dira, bisita horiek ezohiko moduan eten baitziren Covid-19k eragindako osasun-krisiaren ondorioz.. Aurretik Foru Aldundiko Gobernu Kontseiluak Gizarte Ekintzako diputatuaren esku utzi du hartutako neurriak jasotzen dituen foru agindua emateko ahalmena.\nAldundiak uste du bisitak funtsezkoak direla egoitzetako egoiliarren ongizate emozionalerako. Familiarekin edo hurbilen dauden pertsonekin harremanetan jartzea edozein zentrotan bizi diren pertsonen eskubidea eta beharrizana da. Gainera, birusaren transmisioa prebenitzeko hartutako neurrien ondorioz, adineko eta/edo desgaitasuna duten pertsonen eta haien hurbilekoen sufrimendua eta narriadura psikologikoa prebenitzeko neurri bat da. Ildo horretan, pandemiari eusteak bilakaera positiboa izan duela eta eremu guztietan deseskalada orokor bat hasi dela kontuan hartuta, foru-erakundeak bisiten arauketa berria onartu du, errealitate berriarekin bat hobeto datorrena, betiere, Covid-19aren hedapena saihesteko beharrezkoak diren mugen barruan, eta osasun-berme guztiak betez eta kontrol-neurri zorrotzen pean.\nEgoitza-zentro bakoitzak dokumentu bat egingo du bisitetarako protokolo zehatzarekin, zentroaren egiturara eta ezaugarri zehatzetara egokituta, eta birusa bisitariaren eta egoiliarraren artean, eta alderantziz, ez transmititzeko beharrezko neurriak jasoko ditu. Dokumentu hori zentroko diziplina anitzeko taldeak eta zentroko asistentzia-erreferente gorenak onartu beharko dute, eta Gizarte Ekintza Saileko Ikuskaritza eta Kontrol Zerbitzura bidali beharko da, informazio-ondorioetarako.\nAdinekoen egoitzetarako bisitak\nMendekotasun egoeran dauden adinekoentzako egoitza-zentroetako bisiten kasu zehatzean, kolektiborik ahulena, kasu guztietan baimendu beharko da honako egoera hauetako bat gertatzen denean:\nBizitzaren amaierako zaintza-egoerak, halakoetan familiei egoiliarrarekin harremanetan jartzeko aukera eman beharko zaielarik.\nEgoera kognitiboak, egoera ulertzea eta/edo senideekin eta/edo hurbilekoekin harremanetan jartzeko bitarteko alternatiboak erabiltzea eragozten dutenak.\nEgoera psiko-emozionalak, non profesionalek uste duten saihestu egin behar dela isolamendu sozialak egoiliarraren ongizateari egiten dion kaltea.\nHorrez gain, zentroko diziplina anitzeko taldeak halako egoeren barruan sartzen ez diren bisitak baimenduko ditu, egoera berezi pertsonalak kontuan hartuta eta zentroaren egoera epidemiologikoaren arabera. Egoitzako osasun-langileek kasu zehatz bakoitzerako ezarriko dute infekzio-arriskua minimizatzeko jarraitu beharreko prozedura.\nMendetasun-egoeran dauden adinekoentzako egoitzetan senitartekoen eta/edo hurbilekoen bisitak egiteko bermatu behar diren baldintzak honako hauek izango dira:\nEskuen higieneko eta arnas-higieneko neurriak zorroztuko dira, beharrezkoak diren norbera babesteko ekipamenduak erabiliz.\nEgoiliarra Covid-19a duen pertsona bat bada, bisitariek banakako babes-ekipamendu osoak erabili beharko dituzte, maskara, eskularruak, pantaila, galtzak eta bata eta guzti.\nZentroko beste edozein pertsonarekiko gutxieneko distantzia 2 metrokoa izateko moduan antolatuko da.\nGutxienez, bisitaldi bat egin ahal izango du egoiliar bakoitzak bost egunean behin, eta, ahal dela, pertsona berak egingo du. Zentroak maiztasun eta bisita-aniztasun handiagoak baimenduko ditu, egoiliarraren egoera pertsonalaren, loturaren eta osasun-alerta deklaratu aurretiko dinamikaren arabera.\nEgoitzako osasun-langileek kasu zehatz bakoitzerako ezarriko dute infekzio-arriskua minimizatzeko jarraitu beharreko prozedura.\nEgoitza-zentro guztietarako baldintzak\nEgoitza-zentroetan bisitak egiteko baldintza orokorrak honako hauek izango dira: mendetasun-egoeran dauden adinekoak izan, desgaitasuna duten pertsonak izan, gaixotasun mentala duten pertsonak izan edo babesgabetasun-egoeran dauden adingabeak izan:\nZentroko arduradun batek higiene-arauak aplikatzen direla eta ezarritako babesak erabiltzen direla gainbegiratuko du, tenperatura hartuko du eta bisitariari galdetuko dio Covid-19arekin lotutako sintomarik baduen ala ez. Kasu horretan, bisita bertan behera utziko da.\nBisitak, ahal dela, kanpoko pertsona berarekin egingo dira, baina salbuespenak egin ahal izango dira inguruabarren arabera.\nOrdutegiak bisitarien arteko gurutzaketa fisikoa saihesteko moduan programatu beharko dira.\nBisitak, ahal den neurrian, bizigarritasun-eremutik kanpo egingo dira, egoiliarraren logela saihestuz, ezinbesteko arrazoiak daudenean izan ezik. Kanpoaldetik ahalik eta hurbilen egongo da, behar ez diren igarobideak saihesteko, eta espazio zabal eta aireztatu batean.\nIbilbidea ondo seinaleztatuta egongo da - Edo zentroko profesionalekin egingo da, eta ez da egoiliarren zirkulazio-zirkuituekin gurutzatuko.\nBisitariak maskara kirurgikoarekin joan beharko du, eta maskara gabe ezin izango da zentrora sartu.\nSarreran gel hidroalkoholikoaren banagailu bat eta eskuak desinfektatzeko metodo egokia duen infografia bat jarriko dira, bisitaren aurretik eta ondoren egingo dena.\nBisitaren aurretik, errespetatu beharreko higiene-arauen, topagunearen kokapenaren eta bertara sartzeko moduaren berri emango da.\nBai egoiliarrak bai bisitariak uki ditzaketen altzariak bisita eta bisita artean desinfektatu egingo dira.\nEgoiliarrari ez zaio kanpoko objekturik emango. Halakorik gertatuz gero, non utzi behar den jakinaraziko da, egoiliarrari eman aurretik desinfektatu ahal izateko.\nEgoiliarrak - ahal dela - maskara eraman beharko du eta gel hidroalkoholikoa erabili beharko du bisitaren aurretik eta ondoren.\nForu agindu hau bihar, asteazkena, jarriko da indarrean Bizkaiko Aldizkari Ofizialean argitaratzen denean, eta indarrean jarraituko du harik eta Covid-19aren pandemiak eragindako osasun-krisiaren inguruabarrak aldatzen diren arte.


EAJ-PNV Gipuzkoako Batzar Nagusiak: EAJ-PNV-K FORU ALDUNDIARI ESKATU DIO, MALGUA IZATEKO ETA ADOSTEKO DEFIZITAREN BANAKETAREN 18 MILIOI EUROKO INBERTSIOAK\nEAJ-PNV-K FORU ALDUNDIARI ESKATU DIO, MALGUA IZATEKO ETA ADOSTEKO DEFIZITAREN BANAKETAREN 18 MILIOI EUROKO INBERTSIOAK\nJeltzaleen batzarkide taldearen bozeramaile Markel Olanok azpimarratu du Gipuzkoak biztanleak modu orekatuan banatuta izatearen garrantzia, hain zuzen, enpresa indartsuak dituzten bailara indartsuak izatearen garrantzia, bermatzeko Gipuzkoako lehiakortasuna etorkizunean.\nOgasuneko eta Finantzetako foru diputatu Helena Franco Batzar Nagusietan agertu da gaur goizean eta, bertan, aurkeztu du inbertsioetarako 18 milioi euroak banatzeko Bilduren aginteko Foru Aldundiaren proposamena – gogoan izan, Eusko Jaurlaritzak eta Bizkaiko, Arabako eta Gipuzkoako foru aldundiek Herri Dirubideen Euskal Kontseiluan adostu zutela defizita banatzea inbertsioak egiteko –. EAJ-PNV batzarkide taldearen bozeramailearen iritziz, oso garrantzitsua da diru-kopuru hori izatea, kontuan izanda Gipuzkoako ekonomia-egoera: “Egia da 18 milioi euro horiek ez dituztela Gipuzkoako arazo guztiak konponduko, baina Eusko Jaurlaritzaren lanari esker eta foru aldundiekin lortutako adostasunari esker, Gipuzkoako ekonomia bultzatu ahal izango dugu”.\nEra berean, Olanok honakoa esan du: “Foru Aldundiak 18 milioi euro horiek banatzeko bere proposamena gainerako batzarkide taldeoi helarazi zigunetik – bertan, Foru Aldundiak proposatzen zuen 6 milioi euro udalen inbertsioentzat izatea – jakin bagenekien udaletako inbertsioetarako 6 milioi horien gainean eztabaida piztuko zela”. Horren harira, Markel Olanok segidakoa adierazi du: “Legealdia hasi zenean Bilduri kritikatu genion Landa Gipuzkoa 32 programa bertan behera utzi izana – gogoan izan, Landa Gipuzkoa 32 programaren helburua honakoa zela: 1000 biztanle baino gutxiagoko herriei inbertsioak egiten laguntzea –. Hori dela eta, EAJ-PNVren ustez, egokia da 18 milioi euro horietatik 6 milioi euro herri txikien inbertsioetara bideratzea, batez ere, kontuan izanda Foru Aldundiak, era berean, diru-lerroak proposatu dituela hainbat herrigunetako zein hirugunetako azpiegiturentzat – esaterako, Arteleku, Albaola edo Errenteriako Dantzagunea –.\nJeltzaleen batzarkide taldearen bozeramaileak, halaber, honakoa gaineratu du: “Egokia da Foru Aldundiak proposatutako banaketa, baina, oraindik, badago zer adostu”. Hortaz, Bilduren aginteko Foru Aldundiari eskatu dio, malgua izateko eta lurraldearen orekarentzako akordio onuragarria adosteko. Horrenbestez, Markel Olanok segidakoa azpimarratu du: “Oso garrantzitsua da Gipuzkoak biztanleak modu orekatu batean banatuta izatea eta, hain zuzen ere, enpresa indartsuak dituzten bailara indartsuak izatea; izan ere, banaketa orekatu horrek bermatuko du Gipuzkoako lehiakortasuna etorkizunean”.\nAzkenik, Olanoren ustez, Eusko Jaurlaritzak defizitaren banaketa zuzena egin du, eta, ondorioz, Bilduren aginteko Foru Aldundiari eta gainerako alderdiei honakoa eskatu die: “Malguak izateko adostasuna lortzeko eta, ondorioz, Gipuzkoako bailarei garrantzia emateko inbertsioak banatzeko. Izan ere, bailara guztietan Gipuzkoaraentzako proiektu garrantzitsuak daude”.


"Benetako pribilegioa izan da Egipton arkeologia egitea" - Araba - Alea.eus\n"Benetako pribilegioa izan da Egipton arkeologia egitea"\nJuanma Gallego 2019-01-19 06:00\nAmenhotep-Huy Bisirra proiektuarekin induskatzen ibili da Silvia Carretero. / CARLOS VALLADARES\nAmenhotep-Huy bisirraren hilobia induskatzen ibili da Silvia Carretero gasteiztarra, duela hiru milurteko aztarnak berreskuratzeko. Arkeologiarekiko grina aspalditik eduki arren, urteak zeramatzan induskatu gabe, eta "bizitzak emandako gozokitzat" hartu du orain aurkeztu zaion aukera.\nHistoria ikasi zuen Euskal Herriko Unibertsitatean, eta arkeologia oso gustuko izan arren, dokumentazioaren alorrera bideratu du lanbidea Silvia Carreterok (Gasteiz, 1979). Horretan dabil lanean 2005etik, Artium museoko dokumentazio zentroan. Duela gutxi Amenhotep-Huy Bisirra misioan parte hartu du, Egipton, Akenaton faraoi ospetsuaren aitaren zerbitzuan aritutako bisirraren hilobia induskatzen. Botetan sartutako hondarra ez ezik, "oroitzapenak eta lagun onak" ere ekarri ditu bueltan, amets bat errealitate bihurtuta ikusteko poztasunarekin batera.\nNor izan zen Amenhotep-Huy bisirra?\nAmenhotep III.a faraoiaren zerbitzuan ibilitako agintaria izan zen, XVIII. dinastiakoa, Inperio Berriaren barruan, Kristo aurreko 1360-1353 urteen bueltan. Hilobia Asasif-en (Luxor) kokatuta dago, Hatxepsut erreginaren tenplutik 400-500 metro ingurura. 1978an esploratu zuten aurrenekoz, eta 2009an induskatzeari ekin zioten IEAE Antzinako Egipto Ikertzeko Institutuko kideek, Francisco Martin-Valentin eta Teresa Bedman doktoreen gidaritzapean. Ordudanik, urtero hainbat kanpaina egin dira, eta nik azken honetan parte hartu dut, azaroaren 20tik abenduaren 17ra bitartean.\nOrain arte, zer aurkitu da bertan?\nZaila da laburbiltzea, baina aurkikuntza garrantzitsuak izan dira. Adibidez, 2013an lau zutabetako fusteak aurkitu zituzten, eta horri esker informazio garrantzitsua eskuratu zen. Informazio horrekin, baliteke orain arte guztiz argi ez dagoen historiako pasarte bat argitzea: Amenhotep III.aren eta haren seme Amenhotep IV.aren arteko erregeordetza nolakoa izan zen hobeto ezagutzea, hain zuzen. 2014an Amon-Ra jainkoaren kantariaren sarkofagoa aurkitu zuten: oso ederra, polikromatua; eta handik urtebetera apaiz baten sarkofagoa aurkitu zuten. 2016an ikusi ahal izan zuten nola une jakin batean hilobiaren eraikuntza bertan behera utzi zuten.\nGarai gatazkatsuak izan ziren horiek Egipton, ezta?\nHala da. Amenhotep IV.ak Aton jainkoa gurtzeko monoteismoa ezarri zuen, non eta ehunka jainko zeuden herrialde batean. Faraoiak Akenaton izena hartu zuen, eta erabaki horrek kultu politeistaren edozein arrastoren hondoratzea ekarri zuen. Amenhotep-Huy bisirra Amonen aldekoa zen.\nNola lortu zenuen bertan induskatzeko aukera?\nSare sozialen bitartez ezagutu nuen Antzinako Egipto Ikertzeko Institutua. Tira, sare sozialek kritika asko jaso ohi dituzte, baina inoiz irudikatuko ez zenituzkeen munduak aurkitzeko aukera ematen dizute ere. Inoiz ez zait ahaztuko: iazko urtarrilean iragarki bat ikusi nuen, Egipton induskatzeko aukera eskaintzen. Nire profila ez zela egokia izango pentsatu nuen, aurretik arkeologia egin badut ere, horretara ez dudalako bideratu nire jarduera profesionala. Halere, azken egunean animatu nintzen hautagaitza aurkeztera. Teresa Bedmanek erantzun zidan, baina nik ez nuen mezu hori ikusi zortzi egun igaro arte, spam karpetan sartuta nuelako! Taldearen barruan nengoela esan zidatenean izugarrizko poza hartu nuen. Oso une berezia izan zen. Egipton induskatzeko ateak irekita nituen!\nEz al zenuen bada zure burua ikusten horretarako?\nEz. Pentsa ezazu nik arkeologia egin nuela, baina aspaldian. EHUn ikasten ari nintzela, jo nuen lehen atea Historiaurreko Sailarena izan zen. Beti oroituko naiz Andoni Saenz de Buruaga irakasleak ematen zituen eskolez. Hark Mikel Agirrerengana bideratu ninduen, eta berarekin 1999an Antoliñako koban [Urdaibai, Bizkaia] hasi nintzen induskatzen. 2005. urtera arte ibili nintzen bertan eta beste hainbat indusketetan, eta oso gustuko banuen ere, dokumentaziora bideratu nuen nire jarduera profesionala. Zentzu horretan, pribilegiatutzat dut nire burua, orain Artiumen horretan lanean ari naizelako, Dokumentazio Zentroan, ondareari lotuta.\nHalere, arkeologiarekiko zirrara mantendu duzu...\nHorixe da. Horregatik zorte asko izan dut. Esango nuke hau izan dela bizitzak emandako gozoki bat. Ia-ia esan daiteke disfrutatzera joan naizela Egiptora. Amenhotep-Huy Bisirra misioan parte hartzen duten gehienak arlo akademikoan espezializatuta daude. Horregatik, hasieratik proiektuari buruz argitaratua zegoen guztia irakurri eta entzun nahi izan nuen. Hor konturatu nintzen Egipton lan egitea oso konplikatua dela, formazioa eta esperientzia bat behar duzula. Baina IEAEkoek lana asko errazten dute, eta bertara beraiekin lan egitera doazen ikasleak eta arkeologoak asko zaintzen dituzte. Indusketan pieza bereziren bat ateratzen zenean, Francisco Martin-Valentinek hortxe bertan ematen zizkigun azalpenak, eta galdetzen zigun ea zer ondorio ateratzen genituen pieza horretatik. Egun batean Teresa Bedmanen alboan induskatzeko aukera izan nuen, eta oso polita izan zen berari zuzenean galdetu ahal izatea artean hedabideetan besterik entzunda ez nituen hainbat kontu. Diziplina arteko taldea osatuta dutenez gero, asko ikasten da, gainera: zaharberrikuntza, arte ederrak, historia… horretan guztian adituak daude bertan.\nFilmetako kontua dirudi. Berezia izan behar du Egipton arkeologia egiteak, ezta?\nEsperientzia zoragarria da guztiz. Egia esatea nahi baduzu, ni arkatz batekin hunkitzeko gai naiz [barrez], baina historiarekiko eta ondarearekiko gutxienezko sentsibilitate bat baduzu, gozatu ederra da, amets baten antzekoa. Kokatu zure burua: duela 3.000 urte norbaitek objektu bat utzi zuen, eta zu zara gero objektu hori hartzen duen lehena. Hiru milurteko di-da batean igaro dira bi une horien artean, film batean bezala. Nolatan ez da izango bada zoragarria?\nHemen egindako lanekin alderatuz, asko aldatzen al da indusketa egiteko modua Egipton?\nBai eta ez. Batetik, egia da zenbait arlotan ez duela zerikusirik. Paleolito aroko aztarnategi batean laban txiki bat sartu eta nahi gabe lasai asko mila urtetako estratuak suntsitu ahal dituzu. Horregatik oso indusketa pausatua egin behar duzu, erratza pasa eta guzti. Egipton, aldiz, induskatzeko tresneria oso desberdina da: pikotxa edo aitzurra erabiltzen dituzu. Baina, metodologia aldetik, kontu berdinarekin jokatu behar duzu. Oso modu txukunean eta metodikoki induskatu behar duzu, jasotzen den guzti-guztia ondo dokumentatuz. Gero objektu horiek ikertzen dituztenek oso ondo jakin behar dute zehazki non eta nola aurkitu diren jasotako materialak. Zentzu honetan, konturatu naiz Andoni Saenz de Buruaga, Mikel Agirre edota Alfonso Alday bezalako irakasleek ederki irakatsi zidatela arkeologia egiteko modua.\nIrakasle horiengandik jaso al zenuen arkeologiarekiko grina?\nIrakasleek asko irakatsi zidaten arkeologiari buruz; baina, egiptologiari dagokionean, gure aita izan zen bereziki grina piztu zidana. Tamalez, aitak ezin zuen ikasi, baina Egiptorekiko zaletasun handia zeukan. Unibertsitaterako hautaproba egin eta gutxira, atzerrira familian egin genuen lehen bidaiaren jomuga Egipto izan zen, hain zuzen. Bidaia horri esker, aukera izan dut ikusteko azken hogei urte hauetan herrialdean izan den bilakaera.\nEta zein alde dago garaiko Egiptoren eta oraingoaren artean?\nGauzak asko aldatu dira. Oinarria berdina izanda ere, egoera politikoa oso desberdina da. Nik uste dut haien ondareari buruz duten kontzientzia askoz handiagoa dela orain, eta jakin badakite turismoari begira ondare hori zaintzeak duen garrantzia. Terrorismoa dela eta, segurtasuna asko handitu da, eta monumentuetan sartzeko kontrol asko igaro behar dira. Herrialdean izan diren azken atentatuek eragina izan dute horretan, baina badirudi horien gainetik turismoa gorantz doala berriro. Ulergarria da. Dena dela, nik inoiz ez dut beldurrik izan. Zentzu horretan, herrialde segurua dela esan beharra dago.\nNolakoak izan dira bertan emandako egunak?\nEa, aitortu behar dizut nik ahaztuta neukala zer den bizitzea zure familiakoa ez den beste batzuekin. Baina beldurrik gabe joan nintzen, jendearekin ondo moldatu ohi naizelako. Eta benetan elkartasun handiko giroa izan da bertan topatutakoa, denok lagundu dugu elkar. Kanpaina bakoitzean induskatzera joandako jendeaz gain, misioan badira beti parte hartzen duten profesionalak, hala nola Sergio Sistac, Marina Esteve, Daniel Garcia edo Mario Mendez, eta horiek asko irakatsi digute. Bestetik, ni bezala aste batzuetan bertara induskatzera joan diren lagun asko egon dira, eta ederki moldatu gara: Laura Madurga, Joaquin Lopez Bachiller, Carlos Valladares, Paula Asem... Egiptoko profesionalak ere badira, eta horiek izugarri ondo ezagutzen dituzte aztarnategiak. Izan ere, horietako batzuk ia-ia aztarnategien alboan eman dute bizitza osoa. Hizkuntzari dagokionez, gazteleraren, ingelesaren eta arabieraren arteko hizkera multzo bitxia osatu genuen. Ez zen inolaz ere izango ingelesarik joriena, baina elkar ulertzen genuen, eta hori zen garrantzitsuena.\nEz da izan zure abentura bakarra, aurrekoan ere Mars Gaming espedizioan parte hartu zenuelako.\nBai, Miguel Gutierrez Garitanok 2015ean Perura antolatutako espedizio horretan sartu ninduen. Bidaia prestatzeko antolaketa izan zen nire ardura nagusia, bereziki dirua biltzeko crowfunding kanpaina antolatzen ibili nintzen. Zoritxarrez, lana zela eta, bidaiak iraun zituen hiru asteetatik bitan baino ezin izan nuen egon, eta horrek pena izugarria eman zidan. Oso bidaia gogorra izan zen, baina bertan aurkitutako inken santutegi hori ere aurkikuntza liluragarria izan zen, duda izpirik gabe.


Sugarra bizirik mantenduz - Bizkaiko Hitza\nSugarra bizirik mantenduz\n2021, urriak 08 Albisteak, Bizkaia, Kirola 399\nHerri kirolekin lotu izan da betidanik Barakaldoko Gorostiza auzoa. Aizkora, sega, harri jasotzea, sokatira, trontza, txinga eramatea… Asko dira Euskal Herrian dauden herri kirol motak. Hala ere, gizartea aldatuz joan den heinean, auzoko transmisioa ere ahulduz joan da. Bi urtez pentsatzen aritu ondoren, uztailean Gorostiza Herri Kirol Kluba sortzeko erabakia hartu zuten auzokide batzuek, eta, Peru Maza klubeko lehendakariaren arabera, “pozik” daude egindako hautuarekin: “Bagenekien oso erronka zaila zela, baina buruari hainbat buelta eman ondoren, kluba sortzea erabaki genuen”. Oraingoz, Barakaldo inguruan dagoen herri kirol klub bakarra da, eta, hasiberriak izan arren, nabaria da herri kirolekiko zaletasuna mantentzeko duten grina.\nKluba sortu aurretik, Ezkerraldean ezaguna den katxete erako bola jokoa berreskuratu zuten auzokideek: “Auzoan betidanik jokatu izan da kirol horretara, baina, obra batzuen ondorioz, hamarkada batez egon gara jokatu ezinik, eta belaunaldirik gazteenek ez dute aukerarik izan kirol hori ezagutzeko”.\nXIX. mendearen amaieratik da ezaguna boloetara jokatzeko modalitate hori Ezkerraldean, eta, hainbat urtez geldirik egon bada ere, Mazaren hitzetan, “beharrezkoa” zen hura berreskuratzea: “Bertako kirol autoktonoa da, ezin genuen galdu”. Hortik abiatuta gehitu dituzte gainerako kirol motak ere. Besteak beste, trontza, txinga eramatea, sokatira eta lokotx bilketa. “Hutsetik hasi garenez, zailtasunak ditugu materiala lortzeko, baina pixkanaka joango gara azpiegitura sendotzen”, azaldu du klubeko lehendakariak.\nLarrea familia, eredu\nGorostiza auzoko herritarrek Larrea aizkolari familiarengandik jaso zuten herri kirolekiko zaletasuna. “Gure erreferente izan dira; haiengandik izan ez balitz, agian herri kirolak ezagutu ere ez genituzkeen egingo”, dio Mazak. Auzoan, Larrea familiako hiru belaunaldi aritu dira aizkoran: Julian Larrea izan zen lehenengoa; ondoren, bere seme Armando; eta, orain, biloba Julen Larreak hartu dio lekukoa: “Txikitatik jaso izan dudan zerbait da. Aitonak 2 urterekin egurrezko aizkora bat oparitu zidan, eta ordutik nabil horretan”, esan du gazteenak.\nOndorioz, auzokideek, beraiek jasotako “gogo eta grina hori” berreskuratu nahi dute klubaren bitartez. “Herri kirolen gainbehera gertatzen ari den garai hauetan, kirol horiekiko zaletasuna sustatzea da gure asmoa”, azpimarratu du Mazak.\nUrteek aurrera egin ahala, Gorostiza auzoa ere handituz joan da: “Duela hamarkada bat, 90 auzokide inguru bizi ginen auzoan, baina, orain, 250 inguru gara”. Eta, hain zuzen, auzora heldu berri diren familia gazteei transmititu nahi diete Larrea familiarengandik jasotako herri kirolekiko zaletasun hori.\nHiru hilabeteko ibilbidea egin du klubak dagoeneko, eta, lehendakariaren hitzetan, “oso pozik” daude jasotako erantzunarekin. Hain zuzen, hamar umek eta hamalau helduk osatzen dute taldea, eta, gainera, apurka-apurka goranzko joera hartzen ari da izen ematea: “Herritarren aldetik, ez genuen horren erantzun onik espero. Asko ari dira laguntzen; ahalegin handia egiten ari dira, eta ilusioz gainezka gaude”. Hala ere, emakume kopurua “oso txikia” dela ohartarazi du, eta horiek erakartzea lortu nahi dute. Oraingoz, andre bi baino ez daude taldean: “Espero dugu kluba garatu ahala, emakumeen artean ere zaletasuna berreskuratzen joatea”.\nOro har, herri kirolei “balio handiagoa” eman behar zaiela iruditzen zaio Julen Larrea aizkolariari: “Euskal Herriko kultura dira herri kirolak, gure kultura, eta hori mantentzeko ezinbestekoa da ikusgarritasun handiagoa ematea”. Hala ere, auzoan sortu berri den klubarekin “oso harro” dago: “Azkenaldian, auzoan, afizio pixka bat galdu da, baina, klubari esker, aspaldiko ohiturak sustatzen ari dira berriro ere”.\nAurrera begira, herri kirolen eskola bat sortzeko asmoa dute Gorostiza Herri Kirol Klubeko kideek: “Barakaldon saskibaloia, futbola eta eskubaloia bezalako kirolak nagusi diren modu berean, herri kirolen erreferentziazko talde izan nahi dugu Ezkerraldean”. Izan ere, orain arte, ez zegoen herri kirol talderik hirian. Hala ere, “presa gabe” doazela nabarmendu du Mazak: “Pixkanaka-pixkanaka egingo dugu”.\nKlubeko kideen arabera, ordea, hedatze lanak egitea egokituko zaie aurrena. Horretarako, sare sozialak erabiltzen ari dira nagusiki, baina “edozertarako eta edonorentzako” ateak zabalik dituztela aurreratu du lehendakariak: “Oraingoz, egindako emanaldiekin oso gustura geratu gara, eta publikoaren harrera ere oso ona izan da. Guretzat horixe da garrantzitsuena”.


Publizitatea - Txantxangorri Aldizkaria\nHome > Publizitatea\nZure iragarkiak Txantxangorri aldizkarian\nTxantxangorri aldizkaria saltoki, taberna eta jatetxeetan doan banatzen da, baita harpidedunei ere. Guztira 3.000 ale banatzen ditugu hilabetero, 10.000 irakurle baino gehiagorengana iristen gara.\nTolosaldetik hedatzen bagara ere, Gipuzkoako 40tik gora herritan banatzen dugu aldizkaria, baita Nafarroako batzuetan ere, hala nola, Leitza eta Lekunberrin. 250 denda baino gehiagotan aurki daiteke aldizkaria.\nTxantxangorri aldizkarian iragartzea edozein enpresa edo elkarteren esku dago. Irakurle fidel eta konprometituak ditugu, aldizkaria hilero-hilero bilatu, jaso eta irakurtzen dutenak. Bereziki aproposa da bertako enpresa eta komertzioetzat.\nBestalde, denda edo komertzio bat baduzu eta Txantxangorri aldizkaria bertan uztea nahi baduzu, jarri gurekin harremanetan.\nInformazio gehiagorako, tarifak kontsultatzeko edota kontratazioak egiteko jarri gurekin harremanetan\n943 698 996\n660 913 777


Tolosako Alondegi plazak laster estalki berria izango du - Gipuzko Buru Batzarra\nHelburu nagusia da herritarrei eremu estali berria eskaintzea eta bereziki, jarduera ezberdinak egiteko aukera herriko eremu ezberdinetara zabaltzea erdiguneko merkataritza eta ostalaritza indartzek\nTolosako gune ezberdinak biziberritze aldera, herrian antolatu eta ospatzen diren hainbat ekimen eta jarduera eremu ezberdinetara zabaltzeko erdigunean estalki berria eraikitzea aurreikusten zuen 2012. urteko Merkataritza Biziberritzeko Planak (PERCO). Aipatutako planari jarraiki, beraz, Udalak Alondegi plazan estalki berria eraikiko du herritarrei egun euritsuetarako espazio estali berria eskaintzeko eta bereziki, Alde Zaharretik kanpo ere jarduera ezberdinak gauzatu ahal izateko.\nHortaz, Alde Zaharreko espazio estaliez gain -Zerkausia eta Berdura plaza- aurrerantzean, erdigunean, jarduera ezberdinak antolatzeko espazioa izango dute herritarrek eta honek, inguruko merkataritza eta ostalaritzan eragina izango du.\nOlatz Peon Ormazabal alkateak azaldu duenez, “Tolosan hainbat eta hainbat ekimen antolatzen dira kalean eta gehienak Zerkausian edota Berdura plazan, hau da Alde Zaharrean, eta beharrezkoa iruditu zaigu herri ekimen horiek herriko espazio desberdinetara hedatzea, betiere, jendetza biltzen duten topaketek inguruko merkataritzan eta ostalaritzan eragin zuzena dutela kontuan izanda”. Gauzak horrela, “Alondegi plazan estalki berria eraikiko da bertan ospatu daitezen dantza saioak, kontzertuak....guztia ez dadin eremu berdinetan zentralizatu”. “Proiektu honen helburu nagusia da gune berriei bizia ematea eta fluxu berriak sortuz, tokiko merkataritzan eta ostalaritzan modu positiboan eragitea” azpimarratu du alkateak\nEgitura arineko 335m2ko eremu estali berria:\nDatorren astean lanei hasiera ematea aurreikusten da eta bi asteko iraupena izango dute. Beraz, laster Tolosak eremu estali berria izango du hainbat jarduera bertan ospatu ahal izateko. “Herri bizia gara, eragile eta herritar taldeek jarduera anitzak antolatzen dituzte urtean zehar kalean, bereziki udazkenen eta neguan, eta euria lagun izaten dugu askotan, ondorioz karpak beharrezkoak izaten dira ere hainbatetan, beraz, espazio berri honekin leku finkoa izango dugu” gaineratu du Olatz Peonek.\nEstalkiak egitura arina izango du. Bi arku eta zutabek eutsiko diote egiturari eta oinarrian hormigoizko banku edota loreontziak jarriko dira. Poliesterreko materialarekin estaliko da 335m2 izango dituen eremua.\nGuztira 108.137 euroko (+BEZ) kostua izango dute obrek eta Arquitectura textil enpresa arduratuko da lanak aurrera eramateaz. Proiektuak, merkataritza biziberritzea helburu duenez, Hirigune proiektuaren baitan, Eusko Jaurlaritzaren diru-laguntza jaso du Udalak. Beraz, %70a Eusko Jaurlaritzak ordainduko du eta gainerako %30a Udalak.